Political Science Notes - One Party Dominance - Class XII\nOne Party Dominance- Political Science Notes\nJune 7, 2021 May 29, 2021 by Assam Study Centre\n১ নম্বৰৰ বাবে\n১৯৫২-১৯৬৭ চনৰ সময়ছোৱাত এক অর্থত কেন্দ্র আৰু ৰাজ্য উভয়তে কংগ্রেছ দলৰ প্রভূত্ব দেখা গৈছিল। অন্যান্য দল যেনে সমাজবাদী দল, ভাৰতীয় সাম্যবাদী দল, ভাৰতীয় জনসংঘ আদিয়ে সেই সময়ছোৱাত বিশেষ প্রভাৱশালী ভূমিকা গ্রহণ কৰিব পৰা নাছিল। ১৮৮৫ চনত এক প্রভাৱ গোষ্ঠী হিচাপে জন্মলাভ কৰা কংগ্রেছে পিছলৈ নিজকে গণ ৰাজনৈতিক দললৈ ৰূপান্তৰিত কৰাৰ সুবাদতে ভাৰতীয় ৰাজনীতিত প্রথম দুটা দশকত আধিপত্যতা চলোৱাৰ সুবিধা পাইছিল। Political Science Notes\n১) শুদ্ধ উত্তৰটো বাছি উলিওৱা ।\n(ক) ১৯৫২ চনৰ প্রথম সাধাৰণ নিৰ্বাচনৰ সমান্তৰালভাৱে ভাৰতৰ ৰাষ্ট্রপতি নির্বাচন/ৰাজ্যিক বিধানসভা/ৰাজ্যসভা/প্রধানমন্ত্রী নির্বাচন অনুষ্ঠিত হৈছিল।\nউত্তৰ : ৰাজ্যিক বিধানসভা।\n(খ) প্রথম সাধাৰণ নিৰ্বাচনত লোকসভাত দ্বিতীয় সর্বাধিক আসন লাভ কৰিছিল- ভাৰতীয় সাম্যবাদী দলে/ভাৰতীয় জনতা দলে/ভাৰতীয় জন সংঘই।\nউত্তৰ: ভাৰতীয় সাম্যবাদী দলে।\n(গ) শ্রমিক শ্ৰেণীৰ স্বার্থ দেশীয় ৰাজ্যৰ নিৰাপত্তা/ৰাষ্ট্ৰীয় নিয়ন্ত্রণমুক্ত অর্থনীতি, স্বতন্ত্র দলৰ এটা আদর্শগত নীতি আছিল।\nউত্তৰ: ৰাষ্ট্ৰীয় নিয়ন্ত্রণমুক্ত অর্থনীতি।\n২) একদলীয় আধিপত্য সম্পর্কত তলৰ কোনটো উক্তি শুদ্ধ / অশুদ্ধ বিচাৰ কৰা।\nক) শক্তিশালী বিকল্প দলৰ অনুপস্থিতিৰ একদলীয় আধিপত্যত উৎপত্তিৰ এটা কাৰণ আছিল।\nখ) দুর্বল জনমত একদলীয় আধিপত্যৰ বাবে দায়ী আছিল।\n(গ) একদলীয় আধিপত্য ভাৰতৰ উপনিৱেশিক বুৰঞ্জীৰ লগত সম্পর্কীত আছিল। Political Science Notes\n(ঘ) একদলীয় আধিপত্যই এখন দেশত গণতান্ত্রিক প্ৰমূল্যৰ অনুপস্থিতিক সূচায়।\n৩) ভাৰতীয় সংবিধানখন কেতিয়াৰ পৰা বলৱৎ কৰা হৈছিল?\nউত্তৰ : ১৯৫০ চনৰ ২৬ জানুৱাৰীৰ পৰা\n৪) আন বহুতো দেশৰ নেতাই ভাৰতত কিয় গণতন্ত্র প্রতিষ্ঠা সম্ভৱ নহয় বুলি কৈছিল?\nউত্তৰঃ কাৰণ ভাৰত এখন বৈচিত্র্যতা আৰু বৈসাদৃশ্যতাৰে পূৰ্ণ দেশ আৰু ইয়াত বহুতো অশিক্ষিত আৰু দৰিদ্র লোক আছিল। ইয়াৰ উপৰি ই এখন বিশাল জনবহুল দেশ আৰু ইয়াত অনৈক্যৰ ভাৱ দেখা গৈছিল। Political Science Notes\n৫) ভাৰতত নির্বাচন আয়োগ কেতিয়া গঠন কৰা হৈছিল ?\n৬) ভাৰতৰ প্ৰথমজন মুখ্য নির্বাচনী আয়ুক্ত কোন আছিল?\nউত্তৰ : সুকুমাৰ সেন।\n৭) নির্বাচন আয়োগে কি কাৰণে প্ৰথমখন ভোটাৰ তালিকা নাকচ কৰিছিল ?\nউত্তৰঃ কাৰণ প্ৰথমখন ভোটাৰ তালিকাৰ পৰা প্রায় ৪০ লাখ মহিলাৰ নাম বাদ পৰিছিল।\n৮) EVM-ৰ সম্পূর্ণ নামটো লিখা।\nউত্তৰঃ Electronic Voting Machine (ইলেক্ট্রনিক ভোটিং মেচিন)।\n৯) কোন চনত প্রথম সাধাৰণ নির্বাচন অনুষ্ঠিত কৰা হৈছিল ?\nউত্তৰঃ ১৯৫২ চনত।\n১০) চৰকাৰ গঠন কৰিবলৈ কংগ্ৰেছে কিমানবাৰ সংখ্যাগৰিষ্ঠতা আসন লাভ কৰিছিল?\n১১) ১৯৫২ চনৰ লোকসভাৰ নিৰ্বাচনত কংগ্ৰেছে কিমান শতাংশ ভোট লাভ কৰিছিল ?\nউত্তৰঃ ৪৫ শতাংশ।\n১২) কংগ্ৰেছ সমাজবাদী দল কেতিয়া গঠন কৰা হৈছিল ?\nউত্তৰঃ ১৯৩৪ চনত।\n১৩) PRI-ৰ প্ৰতিষ্ঠাপক কোন আছিল?\nউত্তৰঃ পি ই কেলছ।\n১৪) দুখন দেশৰ নাম লিখা যত সংবিধানে কেৱল একদলীয় ব্যৱস্থাহে প্ৰৱৰ্তন কৰিছে?\nউত্তৰ : চীন প্রজাতন্ত্র আৰু কিউবা।\n১৫) সংবিধান সভাৰ খচৰা সমিতিৰ সভাপতি কোন আছিল?\nউত্তৰঃ ভীমৰাও আম্বেদকাৰ।\n১৬) বলছেভিক বিপ্লৱ কোন দেশত সংঘটিত হৈছিল ?\nউত্তৰ : ছোভিয়েট ৰাছিয়া।\n১৭) ভাৰতীয় জনসংঘ কেতিয়া গঠন কৰা হৈছিল ?\n১৮) ভাৰতীয় জনসংঘৰ প্ৰতিষ্ঠাপক সভাপতি কোন আছিল?\nউত্তৰঃ শ্যাম্যা প্রসাদ মুখার্জী।\n১৯) স্বতন্ত্র দল কেতিয়া গঠন কৰা হৈছিল ?\nউত্তৰঃ ১৯৫৯ চনত।\n২০) স্বতন্ত্র দলে চৰকাৰৰ পৰা কি বিচাৰিছিল?\nউত্তৰ : ব্যক্তিগত স্বতন্ত্রতা আৰু বেচৰকাৰী খণ্ডৰ প্রতিষ্ঠানসমূহৰ স্বতন্ত্র বিকাশৰ লগতে অর্থনৈতিক ক্ষেত্ৰত ৰাষ্ট্রৰ হস্তক্ষেপ কম হোৱাটো বিচাৰিছিল।\n২১) দুটা ম’হৰ মাজত যুদ্ধ হলে ঘাহঁৰ (বিৰিণাৰ) কি দশা হয়?\nউত্তৰ : ঘাহঁৰ (বিৰিণাৰ) মৰণ হয়।\n২২) খালী ঠাই পূৰ কৰা।\nক) ১৯৫২ চনৰ সাধাৰণ নিৰ্বাচনত একেলগে লোকসভা আৰু ভাৰতৰ ৰাষ্ট্রপতি/ৰাজ্যিক বিধান সভা/ৰাজ্যসভা/প্রধানমন্ত্রী)ৰ নির্বাচন অনুষ্ঠিত হৈছিল।\nউত্তৰ : ৰাজ্যিক বিধান সভাৰ।\nখ) (১৯৮৫/১৯৯০/১৯৯৫/২০০৪) চনৰ শেষৰফালে নির্বাচন আয়োগে ইলেক্ট্রনিক ভোটিং মেচিন ব্যৱহাৰ কৰিছিল।\nউত্তৰ : ২০০৪\n(গ) (১৯৩৪/১৯৪৮/১৯৫২) চনত কংগ্ৰেছ দলৰ মাজৰে এচাম যুৱ নেতাই কংগ্ৰেছক অধিক মৌলিক আৰু গতিশীল কংগ্ৰেছ সমাজবাদী দল হিচাপে গঠন কৰিব কৰিছিল ?\n২৩) ভাৰতবৰ্ষত কোন চনত প্রথম সাধাৰণ নির্বাচন অনুষ্ঠিত হৈছিল?\n২৪) নির্বাচনৰ কোনছোৱা সময়ক কংগ্ৰেছ ব্যৱস্থাৰ যুগ বুলি কোৱা হৈছিল ?\nউত্তৰঃ ১৯৫২ চনৰ পৰা ১৯৬২ চনলৈকে।\n২৫) কিমান চনত ভাৰতীয় জাতীয় কংগ্ৰেছ প্রতিষ্ঠা হৈছিল ?\nউত্তৰ : ১৯৮৫ চনত।\n২৬) কংগ্ৰেছ দলৰ প্রতিষ্ঠাত তলৰ কোনজন ব্যক্তিয়ে গুৰুত্বপূর্ণ ভূমিকা গ্ৰহণ কৰিছিল?\n(ক) মহাত্মা গান্ধী\n(খ) জৱাহৰলাল নেহৰু\n(গ) গোপাল কৃষ্ণ গোখলে\n(ঘ) এলেন অক্টোভিয়ান হিউম।\nউত্তৰঃ এলেন অক্টোভিয়াম হিউম।\n২৭) লোকসভাৰ প্রথম নির্বাচন কেতিয়া অনুষ্ঠিত হৈছিল ?\n২৮) একদলীয় আধিপত্যৰ যুগটো কোনটো দলৰ লগত সম্পর্কীত আছিল ?\nউত্তৰ ভাৰতীয় জাতীয় কংগ্ৰেছ।\n২৯) একদলীয় আধিপত্যৰ যুগটো কেতিয়া আৰম্ভ হৈছিল ?\n৩০) ১৯৫২ চনত অনুষ্ঠিত প্রথম লোকসভা নির্বাচনত মুঠ ৪৮৯ আসনৰ ভিতৰত কংগ্ৰেছ দলে কিমান আসন লাভ কৰিছিল?\nউত্তৰ : ৩৬৪ খন আসন।\n৩১) কাক ভাৰতৰ প্রথম মুখ্য নির্বাচনী আয়ুক্ত হিচাপে নিয়োগ কৰা হৈছিল ?\nউত্তৰঃ সুকুমাৰ সেনক।\n৩২) প্রথম সাধাৰণ নিৰ্বাচনৰ সময়ত লোকসভাৰ মুঠ আসনৰ সংখ্যা কিমান আছিল ?\nউত্তৰঃ ৪৮৯ খন।\n৩৩) স্বাধীন ভাৰতৰ প্রথম প্রধানমন্ত্রী কোন আছিল ?\nউত্তৰঃ জৱাহৰলাল নেহেৰু।\n৩৪) শ্যামাপ্রসাদ মুখার্জী কোনটো দলৰ প্ৰতিষ্ঠাপক আছিল ?\nউত্তৰ : ভাৰতীয় জন সংঘ।\n৩৫) কিমান চনত নির্বাচন আয়োগ প্রতিষ্ঠা কৰা হৈছিল ?\nউত্তৰঃ ১৯৫০ চনৰ জানুৱাৰী মাহত।\n৩৬) প্রথম সাধাৰণ নিৰ্বাচনৰ সময়ত ভাৰতত কিমান যোগ্য ভোটাৰ আছিল?\nউত্তৰ : প্রায় ১৭ কোটি।\n৩৭) মুঠ যোগ্য ভোটাৰৰ কিমান শতাংশ নিৰক্ষৰ আছিল?\nউত্তৰঃ প্রায় ৭৫% ।\n৩৮) কিমান চনত সমগ্ৰ দেশতে ইলেকট্রনিক ভোটিং মেচিন ব্যৱহাৰৰ ব্যৱস্থা কৰা হয়?\nউত্তৰ : ২০০৪ চনত।\n৩৯) EVM-ৰ সম্পূৰ্ণ ৰূপ কি?\nউত্তৰঃ Electronic Voting Machine.\n৪০) প্রথম লোকসভা নির্বাচনত কোনটো দল দ্বিতীয় সর্ববৃহৎ দল হিচাপে পৰিগণিত হৈছিল?\nউত্তৰ : ভাৰতীয় সাম্যবাদী দল। (CPI)\n৪১) প্রথম সাধাৰণ নিৰ্বাচনত সাম্যবাদী দলে লাভ কৰা আসনৰ সংখ্যা কিমান আছিল?\nউত্তৰঃ ১৬ খন।\n৪২) কোনখন ৰাজ্যত পোনপ্রথমে অকংগ্ৰেছী চৰকাৰ প্রতিষ্ঠা হৈছিল ?\n৪৩) কেৰেলাত কিমান চনত পোনপ্রথমে সাম্যবাদী দলৰ নেতৃত্বত এক সংযুক্ত চৰকাৰ প্রতিষ্ঠা হৈছিল?\nউত্তৰঃ ১৯৫৭ চনত।\n৪৪) লোকসভাত প্রথম বিৰোধী দলৰ দলপতিৰ আসন কোনে অলংকৃত কৰিছিল ?\nউত্তৰঃ এ. কে. গোপালন।\n৪৫) কিমান চনত স্বতন্ত্র দল প্রতিষ্ঠা কৰা হৈছিল ?\n৪৬) ভাৰতত মুক্ত আৰু নিকা নির্বাচন অনুষ্ঠিত কৰাৰ দায়িত্ব কাক প্ৰদান কৰা হৈছে?\nউত্তৰ : নির্বাচনী আয়োগক।\n৪৭) চক্ৰৱৰ্তী ৰাজাগোপালাচাৰী কোনটো দলৰ লগত জড়িত আছিল ?\nউত্তৰঃ স্বতন্ত্র দল।\n৪৮) প্রথম সাধাৰণ নিৰ্বাচনত মহিলাসকলক অংশগ্ৰহণৰ সুবিধা দিয়া নগৈছিল। শুদ্ধ নে অশুদ্ধ ?\n৪৯) শিৰোমণি আকালি দল কেতিয়া গঠন হৈছিল ?\nউত্তৰঃ ১৯২১ চনত।\n৫০) তৃতীয় লোক সভা নির্বাচন কেতিয়া অনুষ্ঠিত হৈছিল ?\nউত্তৰ : ১৯৬২ চনত।\n২ নম্বৰৰ বাবে\n৫১) ১৯৫২-১৯৬৭ চনৰ সময়ছোৱাত কংগ্ৰেছৰ দলে কিছু সময়ৰ বাবে হলেও ক্ষমতাত নথকা দুখন ৰাজ্যৰ নাম লিখা।\nউত্তৰঃ কেৰেলা আৰু জম্মু আৰু কাশ্মীৰ।\n৫২) ১৯৫৫-১৯৬৭ চনৰ সময়ছোৱাত সম্পূৰ্ণৰূপে কংগ্ৰেছৰ দখলত থকা দুখন ৰাজ্যৰ নাম লিখা।\nউত্তৰঃ উত্তৰ প্ৰদেশ আৰু মহাৰাষ্ট্র।\n৫৩) একদলীয় আধিপত্য প্রচলনৰ অভিজ্ঞতা থকা দুখন দেশৰ নাম লিখা?\nউত্তৰ : চীন আৰু কিউবা।\n৫৪) কোন চন আৰু তাৰিখে ভাৰতীয় সংবিধানৰ খচৰা স্বাক্ষৰিত হৈছিল আৰু ই কেতিয়াৰ পৰা কার্যকৰী হৈছিল ?\nউত্তৰঃ ১৯৪৯ চনৰ ২৬ নৱেম্বৰত ভাৰতীয় সংবিধানৰ খচৰা স্বাক্ষৰিত হৈছিল হৈছিল আৰু ১৯৫০ চনৰ ২৬ জানুৱাৰীৰ পৰা ভাৰতীয় সংবিধান বলৱৎ হৈছিল।\n৫৫) সমাজবাদীসকলে কংগ্ৰেছক কিয় সমালোচনা কৰিছিল?\nউত্তৰ : কংগ্ৰেছ দলে পুঁজিপতি আৰু জমিদাৰসকলকহে সমর্থন তথা বেছি গুৰুত্ব দিছিল। আনহাতে, শ্রমিক আৰু কৃষকসকলক অৱহেলাৰ চকুৰে চাইছিল। সেইবাবে সমাজবাদীসকলে কংগ্ৰেছক সমালোচনা কৰিছিল।\n৫৬) RSS-ৰ সম্পূর্ণ নাম কি? ইয়াৰ প্ৰতিষ্ঠাপক সভাপতিজনৰ নাম লিখা।\nউত্তৰঃ RSSৰ সম্পূর্ণ নাম হ’ল ৰাষ্ট্রীয় স্বয়ং সেৱক সংঘ। ইয়াৰ প্ৰতিষ্ঠাপক সভাপতি আছিল শ্যামা প্রসাদ মুখার্জী।\n৫৭) কেতিয়া ভাৰতীয় সাম্যবাদী দল গঠিত হৈছিল ? এই দলটো গঠন কৰাত নেতৃত্ব দিয়া এজন ব্যক্তিৰ নাম লিখা।\nউত্তৰ : ১৯২৪ চনত ভাৰতীয় সাম্যবাদী দলটো গঠিত হৈছিল। Political Science Notes এ কে গোপালন আছিল এই দলটোৰ এজন মুখ্য তথা নেতৃত্ব দিয়া ব্যক্তি।\n৫৮) ভাৰতৰ নির্বাচন আয়োগ কেতিয়া গঠন কৰা হৈছিল? ইয়াৰ প্রথম নির্বাচন আয়ুক্ত কোন আছিল ?\nউত্তৰঃ ১৯৫০ চনৰ জানুৱাৰী মাহত ভাৰতৰ নির্বাচন আয়োগ গঠন কৰা হৈছিল। ইয়াৰ প্রথম নির্বাচন আয়ুক্তজনৰ নাম আছিল সুকুমাৰ সেন।\n৫৯) এখন বেলট কাকতত এজন প্রার্থীৰ বিষয়ে দুটা কথা লিখা থাকে। সেই দুটা কি কি?\nউত্তৰ : প্রার্থীজনৰ নাম আৰু প্রতীক।\n৬০) ভাৰতীয় সংবিধানৰ কোনটো অনুচ্ছেদৰ আধাৰত আৰু কিমান চনত কেন্দ্রীয় চৰকাৰে কেৱল সাম্যবাদী চৰকাৰখন ভংগ কৰি দিছিল?\nউত্তৰ : ১৯৫৯ চনত ভাৰতীয় সংবিধানৰ ৩৫৬ নং অনুচ্ছেদ অনুযায়ী কেন্দ্রীয় চৰকাৰে কেৰালা, সাম্যবাদী চৰকাৰখন ভংগ কৰি দিছিল।\n৬১) কংগ্ৰেছ দল কেতিয়া আৰু কোনে প্রতিষ্ঠা কৰিছিল?\nউত্তৰ : ১৮৮৫ চনত ভাৰতীয় জাতীয় কংগ্ৰেছ দল গঠন কৰা হৈছিল। এই দলটোৰ জন্মদাতা আছিল এলান অক্টোভিয়ান হিউম।\n৬২) প্রথম সাধাৰণ নিৰ্বাচনত কিমানটা দলে অংশগ্রহণ কৰিছিল ? তাৰে দুটাৰ নাম লিখা।\nউত্তৰ : প্রথম সাধাৰণ নিৰ্বাচনত মুঠ ৫৩ টা দলে অংশগ্রহণ কৰিছিল। তাৰ ভিতৰত ভাৰতীয় জাতীয় কংগ্ৰেছ, ভাৰতীয় সাম্যবাদী দল উল্লেখযোগ্য আছিল।\n৬৩) সাম্যবাদী দল (CPI) কেতিয়া গঠিত হৈছিল? প্রথম সাধাৰণ নিৰ্বাচনৰ সময়ৰ এই দলৰ দুজন নেতাৰ নাম লিখা।\nউত্তৰঃ ভাৰতীয় সাম্যবাদী দলে ১৯২৪ চনত প্রতিষ্ঠা লাভ কৰিছিল। ইয়াৰ দুজন নেতা আছিল– এ. কে. গোপালন আৰু এছ. এ. ডানগে।\n৬৪) প্রথম সাধাৰণ নির্বাচন অনুষ্ঠিত কৰিবলৈ গৈ নির্বাচনী আয়োগে সন্মুখীন হোৱা দুটা সমস্যা লিখা।\nউত্তৰ : ক) নির্বাচনী সমষ্টি পুনঃনির্ধাৰণ।\nখ) ভোটাৰ তালিকা প্রস্তুত।\n৬৫) সমাজবাদী দলৰ দুজন নেতাৰ নাম লিখা।\nউত্তৰঃ ক) ৰামমনোহৰ লোহিয়া খ) অশোক মেহতা। Political Science Notes\n৬৬) সমাজবাদী দলৰ পৰা উৎপত্তি হোৱা বৰ্তমানৰ কেইটামান প্ৰভাৱশালী ৰাজনৈতিক দলৰ নাম লিখা।\nউত্তৰ : সমাজবাদী পাৰ্টী, ৰাষ্টীয় জনতা দল, জনতা দল (সংযুক্ত)\n৬৭) ভাৰতীয় জন সংঘৰ দুটা আদর্শ উল্লেখ কৰা।\nউত্তৰঃ ক) ভাৰতীয় জন সংঘ ‘এক দেশ এক সংস্কৃতি’ আদর্শ বিশ্বাস কৰিছিল।\nখ) ই ধর্মীয় আৰু সাংস্কৃতিক সংখ্যালঘুক বিশেষ ৰেহাই দিয়াৰ বিৰোধিতা কৰিছিল।\n৬৮) সমাজবাদী দলৰ দুটা আদর্শ উল্লেখ কৰা।\nউত্তৰ : ক) সমাজবাদী দলে গণতান্ত্রিক সমাজবাদক বিশ্বাস কৰে।\nখ) শ্রমিক আৰু কৃষকৰ স্বাৰ্থক অগ্রাধিকাৰ দিয়ে।\n৩ / ৪ / ৫ / ৬ নম্বৰৰ বাবে\n৬৯) ভাৰতীয় জনসংঘ (BJS) আৰু ভাৰতীয় সাম্যবাদী দলৰ (CPI)ৰ মাজত থকা আদৰ্শ আৰু নীতিগত পার্থক্যবোৰ বিচাৰ কৰা।\nউত্তৰঃ ১৯৫১ চনত Dr. Shyama Prasad Mukherjee ৰ নেতৃত্বত গঠিত হোৱা BJS দলটোৰ CPI ৰ লগত তলত দিয়া দিশকেইটাত পার্থক্য থকা দেখা যায়।\nক) ইংৰাজীৰ পৰিৱর্তে হিন্দীক ৰাষ্ট্ৰীয় ভাষা হিচাপে স্বীকৃতি দিয়া।\nখ) ধর্মীয় আৰু সাংস্কৃতিক দিশত সংখ্যালঘুক বিশেষ ৰেহাই দিয়াৰ ক্ষেত্ৰত।\nগ) আণৱিক অস্ত্র-শস্ত্র নির্মাণৰ ক্ষেত্ৰত।\nঘ) জমিদাৰী ব্যৱস্থাৰ উচ্ছেদ আৰু শ্ৰমিকক প্রাপ্য মজুৰি প্ৰদানৰ ক্ষেত্ৰত।\nঙ) কৰ্মৰ অধিকাৰক মৌলিক অধিকাৰ হিচাপে স্বীকৃতি দিয়াৰ ক্ষেত্ৰত।\nচ) ৰাজ্যসমূহক অধিক ক্ষমতা প্রদানৰ ক্ষেত্ৰত। উপৰোক্ত বিষয়কেইটাত CPI-য়ে ইতিবাচক দৃষ্টিভংগী লোৱাৰ বিপৰীতে BJS-য়ে নেতিবাচক দৃষ্টিভংগী গ্রহণ কৰিছিল।\n৭০) একদলীয় আধিপত্যই ভাৰতীয় ৰাজনীতিৰ গণতান্ত্রিক প্ৰকৃতিত আঘাত হানিছে নেকি? যুক্তিযুক্ত ব্যাখ্যা কৰা।\nউত্তৰ: ভাৰতীয় ৰাজনীতিত ১৯৬৭ চনলৈকে চলা একদলীয় আধিপত্যই নিশ্চয়কৈ ভাৰতীয় গণতন্ত্রত Political Science Notes আঘাত হানিছে। প্রথম সাধাৰণ নিৰ্বাচনৰ পৰা ১৯৬৭ চনলৈকে কংগ্ৰেছৰ বাহিৰে বাকীদলসমূহে সামান্য প্রতিনিধিত্বৰহে সুবিধা পাইছিল। এইটো ঠিক যে CPI, BJS, PSP, SP আদি দলসমূহে কংগ্ৰেছৰ নীতি আৰু আঁচনিক যথাসময়ত সমালোচনা কৰিছিল। কিন্তু সকলোতে কংগ্ৰেছৰ বৃহৎ সংখ্যাগৰিষ্ঠতা থকা বাবে এনে সমালোচনাৰ বিশেষ প্রভাৱ পৰা নাছিল। তদুপৰি জৱাহৰলাল নেহেৰুৰ আকর্ষণীয় ব্যক্তিত্বই কংগ্ৰেছ দলৰ বিৰুদ্ধে উত্থাপিত সমালোচনাক ঢাকি ৰাখিছিল। গতিকে এনে| পৰিস্থিতিত ভাৰতীয় ৰাজনীতিৰ গণতান্ত্রিক প্ৰকৃতিৰ নেতিবাচক প্রভাৱ পৰিছিল বুলি ক’ব পাৰি। Read Political Science Notes for Higher Secondary\n৭১) সাম্যবাদী দল (CPI) আৰু সমাজবাদী দলৰ (SP) মাজত থকা পার্থক্যবোৰ উল্লেখ কৰা।\nউত্তৰঃ সাম্যবাদী দল আৰু সমাজবাদী দলৰ মাজত তলত দিয়া ধৰণে পার্থক্য নির্ণয় কৰিব পাৰি ।\nক) সমাজবাদী দলে গণতান্ত্রিক সমাজবাদত বিশ্বাস কৰাৰ বিপৰীতে সাম্যবাদী দলে বৈপ্লৱিক সমাজ ওপৰত বিশ্বাস কৰিছিল।\nখ) সমাজবাদী দলে পুঁজিপতি আৰু ভূ-স্বামীক অধিক গুৰুত্ব দি শ্রমিক আৰু কৃষকক অভাৱ অভিযোগ আনি কংগ্ৰেছ দলৰ সমালোচনা কৰিছিল। আনহাতে, সাম্যবাদী দলে ইয়াৰ বৈপ্লৱিক চৰিত্র পৰিহাৰ কৰি প্রথম সাধাৰণ নিৰ্বাচনত প্রতিদ্বন্দ্বিতা আগবঢ়াইছিল।\nগ) সমাজবাদী দল কেইবাবাৰে বিভাজিত হৈ একাধিক সমাজবাদী দলৰ জন্ম হৈছিল। আনহাতে, CPI (M) আৰু CPI (ML) নামৰ নতুন দলৰ জন্ম হৈছিল।\n৭২) ভাৰতীয় জন সংঘ (BJS) আৰু স্বতন্ত্র দলৰ মাজত থকা পার্থক্যসমূহ বিচাৰ কৰা।\nউত্তৰঃ ক) BJS ৰ জন্ম স্বতন্ত্র দলতকৈ পূর্বে হৈছিল। BJS ৰ ১৯৫১ চনত জন্ম হোৱাৰ বিপৰীতে স্বতন্ত্র দলৰ জন্ম ১৯৫৯ চনত হৈছিল।\nখ) BJS দলে ভাৰতীয় সংস্কৃতি আৰু পৰম্পৰাৰ ভিত্তিত আধুনিক প্রগতিশীল আৰু শক্তিশালী ভাৰত নিৰ্মাণৰ কথা ভাবিছিল। কিন্তু স্বতন্ত্র দলে অর্থনৈতিক দিশত ৰাষ্ট্র নিয়ন্ত্রণ হ্রাস কৰাৰ ওপৰতহে বেছি গুৰুত্ব দিছিল।\nগ) BJS য়ে আণৱিক অস্ত্র-শস্ত্র নির্মাণৰ যোগেদি ভাৰতক শক্তিশালী কৰাৰ ওপৰত গুৰুত্ব দিছিল। আনহাতে, স্বতন্ত্র দলে ৰজা আৰু ভূ-স্বামীসকলৰ স্বার্থক যিকোনো প্রকাৰে ৰক্ষণাবেক্ষণ দিয়াৰ ওপৰতহে গুৰুত্ব দিছিল।\n৭৩) ভাৰতৰ নির্বাচন আয়োগে নির্বাচন অনুষ্ঠিত কৰিবলৈ কি কি ব্যৱস্থা গ্ৰহণ কৰিছিল?\nউত্তৰঃ ১৯৫০ চনৰ জানুৱাৰীত ভাৰতৰ নির্বাচন আয়োগ গঠন কৰা হৈছিল। ভাৰতবৰ্ষত প্ৰথমটো সাধাৰণ নির্বাচন অনুষ্ঠিত কৰাটো নির্বাচন আয়োগৰ বাবে আছিল এক প্রত্যাহ্বানস্বৰূপ। এই ক্ষেত্ৰত নির্বাচন আয়োগে ল’বলগীয়া কিছুমান গুৰুত্বপূর্ণ দায়িত্ব আছিল। তাৰ ভিতৰত ভোটাৰ তালিকা প্রস্তুত কৰা, নির্বাচনৰ পদ্ধতি আৰু কৌশল প্রস্তুত কৰা, মনোনয়ন পত্র দাখিল কৰা, পৰীক্ষা কৰা আৰু প্রত্যাহাৰ কৰাৰ দিন ধার্য কৰা, ভোটদানৰ দিন ধার্য কৰা আৰু ভোটদান পৰিচালনা কৰা, নির্বাচন পৰিচালনাৰ বাবে প্রয়োজন হোৱা বিষয়াসকলক নিযুক্তি দিয়া আৰু প্রশিক্ষণ দিয়া, ৰাজনৈতিক দলসমূহক প্রতীক প্রদান কৰা, প্রচাৰ অভিযানৰ ওপৰত দৃষ্টি ৰখা আৰু নির্বাচনী বিধি উলংঘা সম্পর্ককীয় বিবাদ নিষ্পত্তি কৰা আৰু ভোট গণনা কৰা আৰু ফলাফল ঘোষণাত শান্তিপূর্ণ, মুক্ত আৰু নিকা তথা নিৰপেক্ষভাৱে নির্বাচন অনুষ্ঠিত কৰা আদি বিভিন্ন গুৰুত্বপূর্ণ ব্যৱস্থা গ্ৰহণ কৰিছিল।\n৭৪) কোনজন ভাৰতীয় বাতৰি কাকতৰ সম্পাদকে ভাৰতৰ নির্বাচন ব্যৱস্থাক ইতিহাসৰ আটাইতকৈ ডাঙৰ জুৱা খেল বুলি অভিহিত কৰিছিল ?\nউত্তৰ : ভাৰতৰ প্ৰথমটো নির্বাচনক পৃথিৱীৰ আটাইতকৈ বৃহৎ নির্বাচন বুলি অভিহিত কৰিব পাৰি। এই নির্বাচনক ইতিহাসৰ বৃহত্তম জুৱা খেল বুলি এজন ভাৰতীয় বাতৰি কাকতৰ সম্পাদকে মন্তব্য আগবঢ়াইছিল। Political Science Notes এখন পিছপৰা দেশ হিচাপে ভাৰতত গণতান্ত্রিক শাসন প্রৱর্তনৰ কৰাৰ বাবে সার্বজনীন প্রাপ্তবয়ষ্ক ভোটৰ নীতি গ্রহণ কৰি নির্বাচন অনুষ্ঠিত কৰাটো আছিল ভাৰতবৰ্ষৰ বাবে এক প্রত্যাহবানস্বৰূপ৷ ভাষা, ধর্ম, সংস্কৃতিৰ ক্ষেত্ৰতো আছিল বৈচিত্র্যতা আৰু বৈসাদৃশ্যৰে পূর্ণ ভাৰতবৰ্ষত আছিল জাতীয় অসমতা আৰু বৈষম্যতা। সেয়ে এনে এখন দেশত গণতান্ত্রিক শাসন ব্যৱস্থা যে কল্পনাতীত সেই কথা উনুকিয়াবলৈ গৈ বাতৰি কাকতৰ সম্পাদক এজনে ইয়াক ইতিহাসৰ এক বৃহৎ জুৱা খেল বুলি অভিহিত কৰিছিল।\n৭৫) কংগ্রেছ দলে কিয় সংবিধান সংশোধন কৰিছিল আৰু ইয়াৰ ফলত কি হৈছিল ?\nউত্তৰঃ ভাৰতবৰ্ষই স্বাধীনতা লাভ কৰাৰ পূর্বে কংগ্ৰেছ দলে সমাজবাদী চিন্তাধাৰাৰ লোকসকলৰ দ্বাৰা প্রত্যাহবানৰ সন্মুখীন হ’বলগীয়া হৈছিল। ১৯৩৪ চনত কংগ্ৰেছক অধিক গতিশীল কৰি তুলিবৰ বাবে কংগ্ৰেছ সমাজবাদী দল গঠন কৰিছিল। ফলত এনে দলীয় বিভাজনক ৰোধ কৰিবলৈ ১৯৪৮ চনত কংগ্ৰেছে সংবিধান সংশোধন কৰিবলগীয়া হৈছিল। এই দুই দলীয় সদস্য পদ লোৱাত বাধা প্রদানৰ উদ্দেশ্যে সংবিধান সংশোধনীৰ প্রয়োজনীয়তা আহি পৰিছিল। ইয়াৰ ফলতে ১৯৪৮ চনত এটা প্রথম সমাজবাদী দল গঠন কৰিবলৈ বাধ্য হৈছিল।\n৭৬) বি আৰ আম্বেদকাৰ কোন আছিল? তেওঁ কাৰ কাৰণে সংগ্রাম কৰিছিল ?\nউত্তৰ : বি আৰ আম্বেদকাৰ জাতি বিৰোধী আন্দোলনৰ নেতা আছিল। দলিতসকলৰ ন্যায় প্রতিষ্ঠা কৰিবলৈ আম্বেদকাৰে বহুতো সংগ্রাম কৰিছিল। স্বতন্ত্র শ্রমিক দল প্রতিষ্ঠা কৰিছিল। ইয়াৰ উপৰি তেওঁ সংবিধান খচৰা সমিতিৰ সভাপতি আছিল। নেহৰুৰ প্রথম কেবিনেটৰ মন্ত্রীও আছিল আম্বেদকাৰ। কিন্তু ‘হিন্দু আইন’ বিলৰ ক্ষেত্ৰত হোৱা মতভেদৰ বাবে আম্বেদকাৰে পদত্যাগ কৰিছিল।\n৭৭) ভাৰতৰ স্বাধীনতা সংগ্রামৰ ওপৰত সাম্যবাদীসকলৰ দৃষ্টিভংগী কেনেকুৱা আছিল?\nউত্তৰ : সমাজবাদী আদৰ্শক গুৰুত্ব প্রদান কৰাই আছিল সাম্যবাদী দলৰ মুখ্য উদ্দেশ্য। ১৯২৪ চনত ভাৰতৰ সাম্যবাদী দল গঠন হৈছিল। তেওঁলোক ছোভিয়েট ৰাছিয়াৰ সাম্যবাদী ধাৰণাৰ ওপৰত প্রতিষ্ঠিত আছিল। সেয়ে তেওঁলোকে ভাৰতত ৰাছিয়াৰ পদ্ধতিত সাম্যবাদী সমাজ ব্যৱস্থা গঠন কৰাৰ পক্ষপাতী আছিল। স্বাধীনতা আন্দোলনত কংগ্ৰেছৰ সৈতে মিলি অগ্রণী ভূমিকা গ্রহণ কৰিছিল। কিন্তু কংগ্ৰেছৰ সৈতে হোৱা মতানৈক্যৰ ফলত তেওঁলোকে অকলশৰীয়াকৈ নিজা ভাবধাৰাৰে স্বাধীনতা সংগ্ৰামৰ কাৰ্যসূচী প্রস্তুত কৰিছিল।\n৭৮) কংগ্ৰেছ দলক কিয় ভাৰতীয় ৰাজনীতিৰ কেন্দ্রবিন্দু বুলি কোৱা হয়? ব্যাখ্যা কৰা।\nউত্তৰ : কংগ্ৰেছ দলক ভাৰতীয় ৰাজনীতিৰ কেন্দ্রবিন্দু বুলি কোৱা হয়। এই ক্ষেত্ৰত ভাৰতৰ ৰাজনীতিত কংগ্ৰেছ দলে প্রাধান্য লাভ কৰি আহিছে। প্রথম তিনিটা সাধাৰণ নিৰ্বাচনত কংগ্ৰেছ দলে সংখ্যাগৰিষ্ঠ আসন লাভ কৰি আধিপত্য বিস্তাৰ কৰিছিল। এই ক্ষেত্ৰত কংগ্ৰেছ নেতাসকলে স্বাধীনতা আন্দোলনত অংশগ্রহণ কৰি জনসাধাৰণৰ মাজত জনপ্রিয়তা অর্জন কৰাৰ লগতে এক সুদৃঢ় আৰু শক্তিশালী কংগ্ৰেছ দল হিচাপে গঢ়ি তুলিছিল। ফলত ইয়ে ভাৰতীয় ৰাজনীতিত এক কেন্দ্রবিন্দুস্বৰূপে কাম কৰি আহিছে। Prepare for Exam with Political Science Notes of Assam Study Centre\n৭৯) ১৯৫২ চনত অনুষ্ঠিত নির্বাচনৰ ইতিহাসৰ বিষয়ে চমুকৈ লিখা।\nউত্তৰ : ১৯৫২ চনত স্বাধীন ভাৰতবৰ্ষৰ প্ৰথমটো সাধাৰণ নির্বাচন অনুষ্ঠিত হৈছিল। ভাৰতৰ প্ৰথমটো গণতান্ত্রিক নির্বাচন হিচাপে আয়োগে খুউব গুৰুত্ব সহকাৰে পৰিচালনাৰ দায়িত্ব পালন কৰিব লগা হৈছিল। এই ক্ষেত্ৰত সার্বজনীন প্রাপ্তবয়ষ্ক ভোটাৰ ব্যৱস্থাৰে নির্বাচন অনুষ্ঠিত কৰিবলৈ লোৱা হৈছিল। এই নির্বাচন আয়োগে প্রথমে খচৰা তালিকা প্রস্তুত কৰি প্ৰকাশ কৰিছিল। লোক সভাৰ নিৰ্বাচনৰ বাবে সমগ্ৰ দেশখনকে নির্বাচনী সমষ্টিত ভাগ কৰি নিৰ্ধাৰণ কৰিছিল। বেলট বাকচ প্রস্তুতৰ লগতে ৰাজনৈতিক দলবোৰৰ নিজা প্রতীক চিহ্ন আৰু নির্বাচনী বিষয়া তথা কর্মচাৰী নিয়োগ কৰি প্রশিক্ষণ ব্যৱস্থা কৰা আদি আদি আছিল এই আয়োগৰ সর্বপ্রথম তথা গুৰুত্বপূৰ্ণ কার্য। এই নির্বাচনৰ বাবে আয়োগে ভাৰতৰ সকলো ৰাজ্যৰ মুঠ বিধান সভাৰ আসনৰ সংখ্যা ৩২০০ খন নির্ধাৰিত কৰিছিল। শতকৰা ৫০ জনৰ অধিক ভোটাৰে এই নির্বাচনত ভোটদান কৰিছিল। ফলস্বৰূপে ভাৰতীয় জাতীয় কংগ্ৰেছ দলে মুঠ ৩৬৪ খন আসন লাভ কৰি জৱাহৰলাল নেহৰুৰ নেতৃত্বত চৰকাৰ গঠন কৰিবলৈ সক্ষম হৈছিল।\n৮০) ৰাষ্ট্ৰীয় ৰিভলিউচনেৰি দলৰ বিষয়ে আলোচনা কৰা।\nউত্তৰঃ ১৯২৯ চনত ৰাষ্ট্ৰীয় ৰিভলিউচনেৰি দল হিচাপে জন্মগ্রহণ কৰা এই ৰাষ্ট্ৰীয় বিপ্লৱী দলটো হ’ল এক স্পেনীয় ৰাজনৈতিক দল। ই প্রায় ছয় দশক কাল শাসন কৰিছিল। এই দলটোৱে মেক্সিকোত সফলতাৰে বিপ্লৱক প্রতিনিধিত্ব কৰিবলৈ সক্ষম হৈছিল। ২০০০ চনলৈকে আদিপত্য বিস্তাৰ কৰা এই দলটোৱে একনায়কত্ববাদ শাসনক সমালোচনা কৰিছিল আৰু ই কৃষক, শ্রমিক আৰু দৰিদ্ৰ জনসাধাৰণৰ স্বার্থক সুৰক্ষিত কৰিবলৈ বৈপ্লৱিক কার্যসূচী পৰিচালনা কৰিছিল।\n৮১) ভাৰতৰ প্রথম তিনিটা নির্বাচনত কংগ্ৰেছ দলৰ আধিপত্যৰ বিষয়ে ব্যাখ্যা কৰা।\nউত্তৰ : প্রথম তিনিটা সাধাৰণ নিৰ্বাচনত কংগ্ৰেছ দলে আধিপত্য বিস্তাৰ কৰিবলৈ সক্ষম হৈছিল। স্বাধীন ভাৰতৰ এই নির্বাচনত কংগ্ৰেছ দলে তিনি-চতুর্থাংশ আসন লাভ কৰিবলৈ সক্ষম হৈছিল। কংগ্ৰেছ দলে স্বাধীনতা আন্দোলনত গুৰুত্বপূর্ণ ভূমিকা লাভ কৰিছিল। এই দলটোৰ নেতা পণ্ডিত নেহেৰুৱে সকলো ফালৰে পৰা আন্দোলনত আগভাগ লৈছিল। ১৯৫১-৫২ৰ প্ৰথমটো নিৰ্বাচনত মুঠ ৪৮৯খন আসনৰ ভিতৰত কংগ্ৰেছে লাভ কৰিছিল ৩৬৪ খন আসন। লোকসভাৰ উপৰি ৰাজ্যবোৰৰ বিধান সভাৰ নির্বাচনতো কংগ্ৰেছে বহুসংখ্যক আসন লাভ কৰিবলৈ সক্ষম হৈছিল। দলটোৱে কেন্দ্ৰ আৰু ৰাজ্য উভয়তে চৰকাৰ গঠন কৰি এক শক্তিশালী গণতান্ত্রিক ৰাজনৈতিক দল হিচাপে স্বীকৃতি পাইছিল। দ্বিতীয়টো নির্বাচন ১৯৫৭ চনত কংগ্ৰেছ দলে তিনি-চতুর্থাংশই আসন লাভ কৰিছিল। এনেদৰে তিনিওটা নির্বাচনত কংগ্ৰেছ দলে আধিপত্য বিস্তাৰ কৰিবলৈ সক্ষম হৈছিল আৰু জনপ্রিয় তথা ৰাজনৈতিক দল হিচাপে ই গণতান্ত্রিক শাসন ব্যৱস্থা অটুট ৰাখি কার্য ক্ষমতা আগবঢ়াই নিছিল।\n৮২) ভাৰতৰ জনসংঘ কেতিয়া গঠন হৈছিল? ইয়াৰ আদৰ্শৰ বিষয়ে আলোচনা কৰা।\nউত্তৰ : শ্যামা প্রসাদ মুখার্জীক প্ৰতিষ্ঠাপক সভাপতি হিচাপে লৈ ১৯৫১ চনত ভাৰতীয় জনসংঘ দল গঠন কৰা হয়। এই জনসংঘৰ মূল হিচাপে স্বাধীনতাৰ আগৰ ৰাষ্ট্ৰীয় স্বয়ংসেৱক সংঘ আৰু হিন্দু মহাসভা। আদর্শ আৰু কাৰ্যসূচীৰ ফালৰ পৰাও জনসংঘই বিভিন্ন দলৰ পৰা পৃথক। জনসংঘৰ মূল আদর্শ হিচাপে এক দেশ, এক সংস্কৃতি আৰু এক জাতিত বিশ্বাস কৰিছিল। ভাৰতীয় সংস্কৃতি আৰু কৃষ্টিক ভেটি কৰি আধুনিক উন্নত আৰু শক্তিশালী দেশ হিচাপে গঢ় দিব পাৰিব। Political Science Notes অখণ্ড ভাৰত গঢ়ি তুলিবৰ বাবে ভাৰত আৰু পাকিস্তান দুয়োখন দেশে একগোট হোৱাটো বিচাৰে। হিন্দীক ভাৰতীয় চৰকাৰী ভাষা হোৱাটো বিচাৰে। ধর্মীয় আৰু সাংস্কৃতিক সংখ্যালঘিষ্ঠক বিশেষ সুবিধা প্রদান কৰাৰ ক্ষেত্রতো জনসংঘই পক্ষপাতিত্বমুলক ব্যৱস্থা গ্ৰহণ কৰি আহিছে।\n৮৩) স্বতন্ত্র দলৰ বিষয়ে চমুকৈ ব্যাখ্যা কৰা।\nউত্তৰঃ ১৯৫৯ চনত কংগ্ৰেছৰ নাগপুৰ অধিৱেশনৰ সময়ত স্বতন্ত্র দল গঠন কৰা হয়। কংগ্ৰেছ দলৰ সদস্যসকলেই ইয়াৰ প্ৰথম তথা প্ৰাৰম্ভিক সদস্য আছিল। কংগ্ৰেছ দলৰ আদৰ্শ আৰু কৰ্মৰ ওপৰত কোনো ধৰণৰ আস্থা নাৰাখি এই স্বতন্ত্র দলটোৱে চি ৰাজা গোপালাচাৰী, কে এম মুন্সি, এন জি ৰংগ আৰু মিটনা মাচানিৰ নেতৃত্বত এক সুকীয়া দলৰ আদৰ্শ আৰু কৰ্মৰ ভিত্তিত নতুনকৈ দল গঠন কৰিলে। অর্থনৈতিক নিয়ন্ত্ৰণৰ ক্ষেত্ৰত স্বতন্ত্র দলটোৱে চৰকাৰৰ হস্তক্ষেপ অতি কম হোৱাটো বিচাৰিছিল। ব্যক্তি স্বাতন্ত্র্যৰ ফলত বিকাশ সম্ভৱ হয়। চৰকাৰী খণ্ডৰ ৰাষ্ট্ৰীয়কৰণ, কেন্দ্রীয় পৰিকল্পনা আদিৰ বিৰোধিতা, কৃষি ভূমিৰ ক্ষেত্ৰত চিলিং ব্যৱস্থা, সমবায় ভিত্তিত খেতি পামৰ বিৰোধিতা কৰে। গোষ্ঠীনিৰপেক্ষ নীতি আৰু ছোভিয়েট ৰাছিয়াৰ লগত থকা সম্পর্ক এই স্বতন্ত্র দলটোৱে সন্দেহৰ চকুৱে চায়। ইফালে আমেৰিকা দৰে দেশৰ লগত ওচৰ সম্বন্ধ কৰাতো ওকালতি কৰে। এই স্বতন্ত্র দলটোৱে আঞ্চলিক দল কিছুমানৰ লগত চামিল শক্তি সঞ্চয় কৰে। জমিদাৰী আৰু ৰাজকুমাৰসকলে এই দলটোক সমর্থন কৰিছিল। কাৰণ এই দলে ভূমি আৰু মর্যাদা হানিকৰ আইনক বাধা প্রদান কৰে। শিল্পপতি আৰু ব্যৱসায়িকসকলেও ৰাষ্ট্ৰীয়কৰণ আৰু চৰকাৰৰ লাইচেন্স নীতিৰ বিৰোধিতা কৰি স্বতন্ত্র দলক সমর্থন আগবঢ়ায়। কিন্তু বাস্তৱত এই দলটোৱে শক্তিশালী ৰূপত গঢ়ি উঠিব পৰা নাছিল।\n৮৪) ভাৰতত ভোটদানৰ পৰিৱর্তিত পদ্ধতি (Changing Method) সম্পর্কে চমুকৈ লিখা।\nউত্তৰ : স্বাধীন ভাৰতত এতিয়ালৈকে ভোটদানৰ তিনিটা পদ্ধতি অৱলম্বন কৰা হৈছে। ১৯৫২ চনৰ সাধাৰণ নিৰ্বাচনত প্রতিজন প্রার্থী নির্বাচনী প্রতীক অংকিত একোটাকৈ বাকচ ভোটকেন্দ্ৰৰ ভিতৰত ৰখা হৈছিল আৰু প্ৰতিজন ভোটাৰে এখনকৈ উকা বেলট পেপাৰ তেওঁৰ পছন্দৰ প্ৰাৰ্থীৰ বাকচত ভৰাব লাগিছিল। এই পদ্ধতিত প্রায় ২০ লাখমান বাকচ ব্যৱহাৰ কৰিবলগীয়া হৈছিল। যিকি নহওক ১৯৫২ আৰু ১৯৫৭ চনত অনুষ্ঠিত প্রথম আৰু দ্বিতীয় নির্বাচনৰ পিছত এই পদ্ধতি সলনি হৈছিল। নতুন পদ্ধতি অনুসৰি বেলট পেপাৰত সকলো প্রার্থীৰে নাম আৰু প্ৰতীক সন্নিবিষ্ট আছিল আৰু ভোটাৰসকলে পছন্দৰ প্রার্থীৰ প্রতীকত ষ্টাম্প মাৰি প্রার্থী বাছনি কৰিব লাগিছিল। এই পদ্ধতি প্রায় ৪০ বছৰ কাৰ্যকৰী হৈ আছিল। ১৯৯০ চনৰ শেষৰ ফালে নির্বাচন আয়োগে ইলেকট্রনিক ভোটিং মেচিনৰ ব্যৱহাৰ আৰম্ভ কৰে আৰু ২০০৪ চনৰ ভিতৰত সমগ্র দেশক এই নতুন পদ্ধতিৰ দ্বাৰা সামৰি লোৱা হৈছিল।\n৮৫) স্বতন্ত্র দলৰ তিনিটা আদর্শ উল্লেখ কৰা।\nউত্তৰ : ১৯৫৯ চনত গঠিত স্বতন্ত্র দলৰ তিনিটা আদর্শ হ’ল—\nক) এই দলে অর্থনৈতিক কার্যকলাপত চৰকাৰৰ নিয়ন্ত্রণ সীমিত হোৱাটো বিচাৰিছিল।\nখ) ব্যক্তি স্বাধীনতাৰ যােগেদিহে সমৃদ্ধি সম্ভৱ বুলি এই দলে বিশ্বাস কৰে।\nগ) কেন্দ্রীভূত পৰিকল্পনা আৰু ৰাষ্ট্ৰীয়কৰণ আৰু ৰাজহুৱা খণ্ডক এই দলে প্রাধান্য দিয়ে।\n৮৬) ভাৰতত কংগ্ৰেছ দলৰ আধিপত্যৰ প্রকৃতি সম্পর্কে চমুকৈ লিখা।\nউত্তৰঃ ভাৰতৰ প্রথম সাধাৰণ নিৰ্বাচনৰ পৰা ১৯৬৭ চনমানলৈকে কংগ্ৰেছ দলৰেই আধিপত্য প্রতিফলিত হৈছিল। কিন্তু ভাৰতৰ কংগ্ৰেছ দলৰ আধিপত্য আৰু অন্য দেশত দেখা পোৱা একদলীয় আধিপত্যৰ মাজত পার্থক্য আছিল। অন্য দেশ যেনে, চীন, কিউবা, চাইৰিয়া আদি দেশত এক অগণতান্ত্রিক শাসনৰ আমোলত একদলীয় আধিপত্য বিৰাজমান আছিল। আনহাতে, ভাৰতত এক গণতান্ত্রিক পৰিৱেশতেই কংগ্ৰেছ দলে আধিপত্য চলোৱাৰ সুবিধা পাইছিল। ভাৰতত কংগ্ৰেছৰ লগতে আন দল সমূহে মুক্ত আৰু নির্বাচন প্রক্রিয়াত অংশগ্রহণ কৰিছিল। অর্থাৎ বহুদলীয় এক ব্যৱস্থাত কংগ্রেছ দলে আধিপত্য চলোৱাটো ভাৰতীয় ৰাজনীতিৰ এক অনন্য বৈশিষ্ট্য আছিল বুলি ক’ব পাৰি।\n৮৭) ভাৰতীয় সাম্যবাদী দলৰ ওপৰত এটি চমু টোকা লিখা।\nউত্তৰ: ৰুছ বিপ্লৱৰ ভাবধাৰাৰ দ্বাৰা অনুপ্রাণিত ১৯২৪ চনত ভাৰতীয় সাম্যবাদী দল গঠন কৰা হৈছিল। কিন্তু ১৯৩৪ চনত এই দলটোক ব্রিটিছ চৰকাৰে অবৈধ ঘোষণা কৰি ইয়াৰ নেতাসকলক কাৰাগাৰত বন্দী কৰিছিল। দ্বিতীয় মহাযুদ্ধৰ সময়ত এই দলটোৱে জার্মানীৰ নার্জী বাহিনীৰ বিৰুদ্ধে ব্রিটিছে আৰম্ভ কৰা যুদ্ধত সমর্থন জনাইছিল। ১৯৪৩ চনত চি পি আইৰ বিৰুদ্ধে থকা নিষেধাজ্ঞা ব্রিটিছ চৰকাৰে উঠাই লৈছিল। তেতিয়াৰ পৰা ভাৰতীয় সাম্যবাদী দলে স্বাধীনভাৱে নিজৰ সংগঠন আৰু প্ৰচাৰ কার্য চলাই আহিছে। অৱশ্যে ব্রিটিছে প্রদান কৰা ৰাজনৈতিক স্বাধীনতাত দলটো সন্তুষ্ট নাছিল। যি কি নহওক, স্বাধীনতাৰ পিছত দলটোৰ কিছু প্রগতি হৈছে বুলি ক’ব পাৰি। প্রথম সাধাৰণ নিৰ্বাচনত মুঠ ১৬ খন আসনেৰে চি পি আই দলটো দ্বিতীয় বৃহৎ দল ৰূপে পৰিগণিত হৈছিল। সেই সময়ৰ উল্লেখযোগ্য নেতাকেইজন আছিল –এ কে গোপালন, এছ এ ডানগি, পি চি যোশী, এম এছ নামুদ্রিদ। ১৯৫৭ চনত কেৰেলা বিধান সভা নির্বাচনত জয়লাভ কৰি প্ৰথমখন অকংগ্ৰেছী চৰকাৰ প্রতিষ্ঠা কৰিবলৈ দলটো সক্ষম হৈছিল। ১৯৬২ চনৰ ভাৰত-চীনৰ যুদ্ধৰ পৰিপ্ৰেক্ষিতত ১৯৬৪ চনত দলটোৰ বিভাজন ঘটি চি পি আই আৰু চি পি আই (এম) নামেৰে দুটা দলৰ সৃষ্টি হয়। কিন্তু ইয়াৰ পিছতো ১৯৬৯ চনত অন্য এটা দলৰ সৃষ্টি হ’ল। সেইটো দল হৈছে চি পি আই (এম এল)। মুঠৰ ওপৰত বর্তমান তিনিটা সাম্যবাদী দলৰ অস্তিত্ব ভাৰতৰ ৰাজনীতিত বিদ্যমান। AHSEC Political Science Notes\n৮৮) ভাৰতীয় জনসংঘৰ ওপৰত এটি চমু টোকা লিখা।\nউত্তৰ: ১৯৫১ চনত ভাৰতীয় জন সংঘ গঠিত হৈছিল। শ্যামাপ্রসাদ মুখার্জী এই দলটোৰ প্ৰতিষ্ঠাপক সভাপতি আছিল। স্বাধীনতাৰ পূর্বে গঠিত আৰ এছ এছ (ৰাষ্ট্ৰীয় সমাজসেৱক সংঘ) আৰু হিন্দু মহাসভাৰ পৰা এই দলটোৰ উৎপত্তি হৈছিল বুলি কোৱা হয়। ভাৰতীয় জন সংঘ ইয়াৰ আদৰ্শ আৰু আঁচনিৰ ফালৰ পৰা অন্য দলতকৈ পৃথক। Political Science Notes ই এক দেশ এক সংস্কৃতিৰ ধাৰণাত গুৰুত্ব দিছিল। দলটোৱে বিশ্বাস কৰিছিল যে ভাৰতীয় সংস্কৃতি আৰু পৰম্পৰাৰ ভিত্তিত দেশখন আধুনিক আৰু প্রগতিশীল হোৱাটো সম্ভৱ হ’ব। ভাৰত আৰু পাকিস্থানক পুনৰ একত্রিত কৰি অখণ্ড ভাৰতৰ সপক্ষে দলটোৱে যুক্তি আগবঢ়াইছিল। ইংৰাজীৰ পৰিৱৰ্তে হিন্দীক চৰকাৰী ভাষা হিচাপে প্রতিষ্ঠা কৰিবলৈ চলা আন্দোলনৰ ই অংশীদাৰ আছিল। সাংস্কৃতিক আৰু ধর্মীয় সংখ্যালঘুক বিশেষ ৰেহাই দিয়াৰ দলটোৱে বিৰোধিতা কৰিছিল। আনকি অস্ত্র-শস্ত্ৰৰে ভাৰতক শক্তিশালী কৰাৰ সপক্ষেও দলটোৱে মাত মাতিছিল। ১৯৫২ আৰু ১৯৫৭ চনৰ লোকসভা নির্বাচনত দলটোৱে যথাক্রমে ৩ আৰু ৪ খন আসন লাভ কৰিবলৈ সক্ষম হৈছিল। সেই সময়ত দলটোৱে উত্তৰ প্রদেশ, দিল্লী, মধ্য প্রদেশ আৰু ৰাজস্থানৰ নগৰ অঞ্চলত বাস কৰা হিন্দী ভাষী লোকসকলৰ পৰা সমর্থন লাভ কৰিছিল। শ্যামাপ্রসাদ মুখার্জী, দীনদয়াল উপাধ্যায়, বনৰাজ সেধক সেই সময়ৰ প্ৰভাৱশালী নেতা আছিল। বর্তমানৰ প্ৰভাৱশালী দল ভাৰতীয় জনতা দলৰ (বি জে পি) উৎপত্তি ভাৰতীয় জনসংঘৰ পৰাই হৈছে বুলি কোৱা হয়।\n৮৯) ১৯৬৭ চনলৈকে ভাৰতীয় ৰাজনীতিত কংগ্ৰেছ দলে আধিপত্য চলােৱাৰ কাৰণসমূহ ব্যাখা কৰা।\nউত্তৰঃ ১৯৫২ চনত অনুষ্ঠিত প্রথম সাধাৰণ নিৰ্বাচনৰ পৰা ১৯৬৭ চনলৈকে কেন্দ্ৰ আৰু ৰাজ্য উভয়তে, কংগ্রেছ দলেই প্রভুত্ব বিস্তাৰৰ সুবিধা পাইছিল। ইয়াৰ অন্তৰালত থকা কাৰণসমূহ হ’ল\nক) স্বাধীনতা আন্দোলনত গ্ৰহণ কৰা ভূমিকাঃ ব্রিটিছৰ বিৰুদ্ধে সূচনা হোৱা স্বাধীনতা আন্দোলনত ভাৰতীয় জাতীয় কংগ্ৰেছে গ্ৰহণ কৰা ভূমিকাৰ বাবে ভাৰতীয় জনসাধাৰণ সদায়েই জাতীয় কংগ্রেছৰ প্রতি শ্রদ্ধাশীল আছিল। কংগ্ৰেছৰ নেতৃত্বত পৰিচালিত হোৱা জনসাধাৰণে স্বাধীনতাৰ পিছতো কংগ্রেছৰ নেতৃত্ব মানি ল’বলৈ সাজু আছিল। তদুপৰি, স্বাধীনতা আন্দোলনৰ বৰণ্য নেতাসকলে যেতিয়া নির্বাচনত প্রতিদ্বন্দ্বিতা কৰিলে তেতিয়া জনসাধাৰণে তেওঁলােকক বিনাদ্বিধাই ভোট দি জয়যুক্ত কৰিলে।\nখ) কংগ্ৰেছৰ সাংগঠনিক ভেটি : স্বাধীনতাৰ পিছত ভাৰতীয় জাতীয় কংগ্ৰেছ এক গণ ৰাজনৈতিক দললৈ (Mess Political Party) পৰিৱৰ্তিত হৈছিল। সৰ্বভাৰতীয় পর্যায়ৰ পৰা তৃণমূল পর্যায়লৈ দলটোৰ সংগঠন তথা জনসমর্থন সম্প্রসাৰিত হৈছিল। এনে অৱস্থাত ভাৰতীয় ৰাজনীতিত দলটোৱে আধিপত্য চলোৱাৰ সম্পূর্ণ সুযোগ পাইছিল।\nগ) শক্তিশালী বিৰোধী দলৰ অভাৱঃ স্বাধীনতাৰ পিছত প্রথমে তিনিটা সাধাৰণ নিৰ্বাচনত কোনো এটা দলেই শক্তিশালী বিৰােধী দল হিচাপে আত্মপ্রকাশ কৰিব নোৱাৰাৰ বাবেহে কংগ্ৰেছে আধিপত্য চলোৱাৰ সুযোগ পাইছিল।\nঘ) ক্ষমতা আৰু সম্পদ আহৰণঃ ক্ষমতালৈ অহাৰ পিছতে কংগ্ৰেছ দলে অধিকতম অধিক সম্পদ আৰু পদবী দখল কৰি সেইবোৰ দলটোৰ সদস্যসকলৰ মাজত বিতৰণ কৰিছিল। Political Science Notes এনে কাৰ্যই দলটোক শক্তিশালী কৰাত আৰু আধিপত্য বিস্তাৰ কৰাত সহায় কৰিছিল। ওপৰোক্ত কাৰকসমূহে কংগ্ৰেছক ভাৰতীয় ৰাজনীতিত আধিপত্য চলোৱাৰ সুবিধা প্রদান কৰিছিল। অৱশ্যে এনে আধিপত্য ১৯৬৭ চনৰ পিছত কমিবলৈ ধৰা পৰিলক্ষিত হৈছিল।\nCategories 12th, Class Notes Tags ahsec political science, class 12 political science notes, ncert Political Science, Political Science Notes Post navigation\nঅসমীয়া জটুৱা ঠাঁচ । খণ্ডবাক্য । বাক্যৰচনা -২\nApplication for the post of Pr...\nPost of Principal, Murkong Sel...\nWALK-IN-INTERVIEW IN DELHI PUB...\nৰাষ্ট্রীয় ঘাইপথ প্রাধিকৰণ নিয়...\nউপায়ুক্তৰ কার্যালয়, শিৱসাগৰ নি...\nমাজুলী নিয়োগ ২০২০ - ২২ গাওঁবু...\nউচ্চতৰ মাধ্যমিক দ্বিতীয় বর্ষ |...\n@ Copyright 2021 Assam Study Centre : Developed by Assam Study Centre


জুলাই 01 – একগোট হোৱা! - Elim Glorious Revival Church – Kodambakkam\nজুলাই 01 – একগোট হোৱা!\nNo Comments on জুলাই 01 – একগোট হোৱা!\n” তাৰ পাছত ঈশ্বৰে ক’লে, “আকাশৰ তলত থকা জল ভাগ এক ঠাইত আহি গোট খাওঁক আৰু শুকান ভূমি ওলাওক;” তেতিয়া তেনেদৰেই হ’ল( আদিপুস্তক ১:৯)।\nসৃষ্টিৰ সময়চোৱাত, তৃতীয় দিনৰ আৰম্ভনিতে, পৰমেশ্বৰে পানীক একগোট কৰিলে আৰু সেই দৰে, সেই, সেই পানী য়ে বাপ্তিস্ম লোৱা সকলো লোককে একেলগে একগোট কৰি মন্ডলী বনাই। প্ৰভুৱে উদ্ধাৰ পোৱা সকলক প্ৰতিদিন মন্ডলীত জড়িত কৰিলে। প্ৰথম দিনা উৎপন্ন কৰা প্ৰকাশ উদ্ধাৰৰ প্ৰতীক হয় গল। দ্বিতীয় দিনা উৎপন্ন কৰা প্ৰকাশ জল আৰু আকাশ ক্ৰমাংক বাপ্তিস্ম আৰু পৰমপ্ৰধানৰ জীবনৰ বাবে চিহ্ন হয় গল। সেই দৰে, পানীৰ একগোট হোৱা মন্ডলীৰ বাবে এটি প্ৰতীক হয় থাকে।\nপৰমেশ্বৰৰ আঞ্জা হয় যে বিশ্বাসী সকল নিজৰ ইচ্ছাৰে ইফালে সিফালে নোযোৱক কিন্তু একলগে একগোট হয় একগোট থাকক। পবিত্র শাস্ত্ৰ খ্ৰীষ্টৰ মুৰৰ ৰূপে আৰু গীৰ্জা ঘৰক শৰীৰ ৰূপে বৰ্ণিত কৰে। আপোনাক সেই মন্ডলীৰ সৈতে জড়িত হব লাগে যাক পৰমেশ্বৰে নিজৰ তেজৰ দ্বাৰা অৰ্জিত কৰিলে আৰু তাত উপস্থিত পৰমেশ্বৰৰ সন্তানৰ সৈতে জড়িত হব লাগে। গীতকাৰে কয়, ” ই কেনে উত্তম আৰু কেনে আনন্দময় হয়,যেতিয়া স্বজাতীয় লোকে একেলগে ঐক্যতাৰে বাস কৰে!( গীতসংহিতা ১৩৩:১)।\nউদ্ধাৰ প্ৰাপ্ত পৰমেশ্বৰৰ সন্তানৰ বাবে আত্মিক সহযোগিতা বহুত আৱশ্যক হয়। পবিত্র শাস্ত্ৰ কয়, “… আমি গোট হৈ সমৱেত হোৱাৰ অভ্যাস ত্যাগ নকৰোঁ আহক;” ( ইব্ৰী ১০:২৫)। পাঁচনি সকলৰ সময়ত, আৰম্ভণিৰ মন্ডলী বিস্বাসত দৃঢ় হয় গল আৰু যেনেকৈ যেনেকৈ পৰমেশ্বৰে উদ্ধাৰ পোৱা সকলক জড়িত কৰিলে, তেনেকৈ তেনেকৈ তেওঁলোকৰ বিকাশ হয় গল। যেনেকৈ যেনেকৈ আত্মাৰ খেতিৰ দাবৰ সময় হৈছিল, তেনেকৈ তেনেকৈ বিস্বাসীসকলৰ জনসংখ্যা বৃদ্ধি পায় যায়। যেনেকৈ যেনেকৈ মন্ডলীৰ বৃদ্ধি পায়, তেনেকৈ পৰমেশ্বৰৰ ৰাজ্য পৃথিবীত সৃষ্টি হয়।\nসৰ্বপ্ৰথমে, ‘ মন্ডলী’ নাম ইস্ৰায়েলীৰ সন্তানৰ বাবে প্ৰয়োগ হল, যাক মিচৰৰ বন্দীৰ পৰা মুক্ত কৰা হৈছিল। এয়া সেই সকল আছিল যাক পৰমেশ্বৰৰ দ্বাৰা মনোনীত কৰা আৰু পৃথকে ৰখা হৈছিল। সেই সকল পৰমেশ্বৰৰ উত্তৰাধিকাৰী আৰু অংশ হয়। যিদৰে পানীৰ টোপাল বিশাল নৈ বনাবলৈ একগোট হয়, সেই দৰে বিস্বাসীসকল পৰিয়ালৰ ৰূপে উঠি দিব্যি গীৰ্জাঘৰ নিৰ্মাণ কৰিলে। লাখৰ সংখ্যাত ইস্ৰায়েলীৰ একেলগে আগবঢ়া কিমান ভব্য হব! সেই দিব্যি সৈন্য আৰু দিব্যি মন্ডলীৰ ৰূপে সুন্দৰভাৱে পৰিচালনা হল। ইব্ৰী ১২:২৩ পদত, আমি পঢ়ো ” স্বৰ্গত নাম লিখা প্ৰথমে জন্ম পোৱা সকলৰ মহাসভা আৰু মণ্ডলী, সকলোৰে বিচাৰকৰ্তা ঈশ্বৰ, সিদ্ধ হোৱা ধাৰ্মিক লোক সকলৰ আত্মা সমূহ, । ”\nপৰমেশ্বৰৰ মৰমিয়াল সন্তান, আপুনি জগতৰ বিস্বাসীসকলৰ সৈতে জড়িত হয় আছে আৰু এটি মহান সভাৰ ৰূপে আত্মাকে একগোট হয় গৈছে। আপোনাৰ বাবে খ্ৰীষ্টৰ দেহৰ ৰূপে দেখা যোৱা কিমান ডাঙৰ কথা হয়!\nমন কৰিবলগীয়া:” তেওঁ মণ্ডলীক পৰিষ্কাৰ কৰিলে যাতে তেওঁ নিজৰ আগত মণ্ডলীক গৌৰৱময়, দাগ থকা বা শোটোৰা পৰা আদি কৰি একো ঘূণ নথকা, পবিত্ৰ আৰু নিষ্কলঙ্কৰূপে উপস্থিত কৰিব পাৰে।”( ইফিষীয় ৫:২৭)।


অৰুণ টেটলীৰ দুঃস্বপ্ন\nঅৰুণ টেটলী নামৰ ডাঙৰ, ৰঙা বগা চাহাব টাইপৰ মানুহ এজনে বোলে কাবাব চোবাই চোবাই দেশৰ কথা ভাৱি থাকে দিল্লীত। তেখেতৰ কথাকে আজি উনুকিয়াবলৈ লৈছোহঁক।\nসৰু সৰু মানুহ, নিৰক্ষৰ মানুহবোৰৰ ৰজা যেন হৈ থাকিবলৈ তেওঁ বৰ ভাল পায়। ভাল পাবৰ কথাও, চেহেৰাহে যি, একদম ৰাজকুমাৰ মাফিক!ভাগ্য ভাল ৰাজতন্ত্ৰ শেষ হ'ল বুলিহে, নহ'লে ৰজাঘৰৰ পিতেক নহয়ো ৰাজপাট খাবলৈ পায়নে?\nমানুহটো এনেয়ে ভাল। ভাল মানে ইমেজটো। গেংগচ অৱ ৱাশ্বেপুৰত অভিনয় কৰা এজন অভিনেতাই এনেয়ে জানো সংলাপ দিছে- "ইমেজ ইজ অল, অল ইজ ইমেজ"।\nহয়তোন মুখ দেখি ইমান মৰম লগা, নিস্পাপ যেন লগা মুখনিৰ আঁৰত কোনো কুটিল চিন্তা থাকিব বুলি অনুমান কৰাটোও যেন পাপহে। এওঁ কিবা পাপ চিন্তা কৰিব, হে হৰি কি কয়, সেই কথা নাভাবিবই সপোনতো!\nটেটলী চাৰে মাজে মাজে ব্লগ লিখে, বহুত মিঠা মিঠা কথা। (বিৰোধীৰ মতে মিথ্যা মিথ্যাহে!) সেয়ে ৰাতি বিয়লি ভাবিও থাকে। কালি নিজৰ ব্লগত লিখিলে- "দিল্লীত এটা দুঃস্বপ্নৰ শেষ হ'ল। কি ভাগ্য!"\nতেওঁ বোলে আচলতে দিল্লীত কেজৰী বোলাজনে গাদী এৰি দিয়া কথাৰ বাবেহে বোলে তেনেকৈ লিখিছে। দিল্লীৰ পৰা তনু, মনু আৰু ধনু নামৰ তিনিজন সাধাৰণ মানুহে টেটলী চাৰৰ কথাষাৰ হজম কৰিব নোৱাৰি ব্লগত কমেণ্টো মাৰিছে।\nবোলে টেটলী চাৰ, আমিতো কেজৰীৰ দিনত বহুত ভাল ভাল সপোন দেখিছিলো। বোলে দিল্লীৰ পুলিচ চিধা হব, অটৱালা ভদ্ৰ হব, হস্পাতালত দৰৱ পাব, মানুহে পানী ফ্ৰীকৈ পাব, বিজুলীৰ দৰ কমিব। সেইটো কৰিবলৈ পায়ছাৰি কৰি থকা মানুহটো আপোনাৰ বাবে বেয়া সপোন হ'ল কেনেকৈ?\nআৰু লিখিছে....আচলতে আপোনালোকে বিগত দশকবোৰত সমস্যাবোৰক লাৰু বনাই ফুটবল খেলি থাকি যিকন আনন্দ পাইছিল, সেয়া শেষ হব বুলি ভয় খালে নেকি? নে খাম খাম বুলি ভাবি থকা দিল্লীৰ গাদীৰ গাজৰটো হঠাত কেজুভায়ে থপিয়াই নিয়াত আপোনাৰ চকুত পোৰণি উঠিল। আমি সৰু মানুহ চাহেব, আপোনাসৱ ৰাজা মানুহসৱৰ মনৰ ভাৱ ধৰিব নোৱাৰো...সেয়েইতো ইমান দিন বুদ্ধু বনি আছো!\nনে, কেজৰী চাৰে আপোনালোকৰ হেলিকপ্টাৰ, জেট বিমানৰ ভাৰা, কেচটো কেচ "কেচ" দিয়া কিবা "মু-কেচ ভাই" নামৰ মুম্বাই ফাল ভাইজনৰ ওপৰত কেচ দিয়াৰ কাৰণেহে বুকুখন হায় হায় কৰি উঠিছে। বুকুত পোৰণি উঠিছে, টোপনি কোনোবা লামডিঙ-ফৰকাটিঙলৈ দৌৰ মাৰিছে। সেয়ে কথাই প্ৰতি চুপ্ৰীম কৰ্টৰ নাম জপ কৰা আপোনালোকে ৩৭৭ ধাৰা নে কি তাৰ আধাৰত সেইটো ক্ৰাইম বুলি জানিও "লাভলী-হৰ্ষবদ্ধন" যুটিক ৰাজহুৱাকৈ প্ৰেম প্ৰদৰ্শন কৰিবলৈ অনুমতি দিলে! এয়া অপৰাধ নহয় জানো চাহেব, কৰ্টৰ চকুতো!\nবীৰ-আপ্পা চাহাবক বেয়া প্ৰতিবেশী বুলি চংচদত চং ধৰিলেও আবেলি গধূলি একেলগে ফুল, তৰা, গাণৰ সোৱাদ লবলৈ একেখন পাৰ্কতে খোজ নাকাঢ়ে জানো। কিবা কেজেঙ লাগিলেই ভাত খাবলৈ মাতি ডাইনিঙ টেবুলতে মীমাংসা কৰি নলয় জানো। আমাৰ গাঁৱৰ মানুহবোৰে পিছে এইবোৰ টেকনিক নাজানে, বেয়া মানুহ বুলি এবাৰ গালি দিলে, মুখলৈকো নাচায়। আপোনালোকে গালি পাৰি গৈও কেণ্টিনত হাঁহি মাৰে। সেইচৱ গুণ সাধাৰণ মানুহে লব নোৱাৰাৰ বাবেইতো আপোনালোকে এসাজ...নহয় সাজে সাজে দকচি খাই আছে।\nআপোনালোকে চোন দিনত টিভিৰ পৰ্দাত, ৰাস্তাৰ শ্লোগানত কিবা কংগেচ হটাও হটাও কৰি থাকে। পিছে লাভলীৰ হাতখন ধৰি দিয়াৰ পিছত দেখোন ৰাইজে কেচটো নগেন নগেন বুলি ভাবিবলৈ লৈছে! কথাবোৰ সঁচানি বাৰু অৰুণদা।\nঅৰুণদা আপুনিও! (আমাৰ গাঁৱৰ ভেবেলী পিছে আপোনাক টিভিত দেখিয়ে প্ৰেমত পৰি গৈছিল, তাইৰ হিয়াখনৰ কি হব হয়নে। ভাবি চাব। তাই সন্ধিয়া বাতৰি চাবলৈ আপোনাৰ বাবেই বহে, তাই আপোনাৰ ইংলিচ শুনিবলৈ ইংলিচ চেনেলো চাই... ভাষা বুজি নাপাব পাৰে, ভাৱনাখিনিতো বুজে! পিছে আপুনিও সিটো পাৰ্টিৰ সমৰ্থকহে যেন লাগিছে পৰহিৰে পৰা, উস ভেবেলী কি হব তোৰ?)\nআৰু এটা কথা সোধো, ব্লগৰ কমেণ্টতে উত্তৰ পাম বুলি আশা কৰিলো। আপুনি সেই আই.পি.এল (ইণ্ডিয়ানক পগলা কৰা লীগ)ৰ মেচ ফিক্সিংৰ কেলেংকাৰী বোৰ হওতে, ব্লগত একো নিলিখিলে কিয়। ৰাজীৱ শুক্ল দাই যে চকী এৰি দিলে, শ্ৰীনিবাসন চাৰৰো যে খুটি লৰিল সভাপতিৰ পৰা, আপুনি যে সেইসময়ত একেখন বিচিচিআই(বৰ্ড ফৰ কৰাপটেড ক্ৰিকেট ইন ইণ্ডিয়া)ৰ উপসভাপতি আছিল, সেইকথা টিভিত ভেবেলীহঁতক নকলে কিয়। নে সেইটো সময়ত সেইকথাবোৰ চকুমুদি আপুনি সপোন দেখি আছিল। ধন আহিব, ভোট আহিব, লণ্ডন-পেৰিচ, কৰিম ডিস্কো...গানৰ তালত ঘৰত বহি হেলনীয়া বেতৰ চকীত বহি কল্পনা কৰি আছিল?\nএতিয়া কেজৰীদাই সেই "ইণ্ডিয়ানক পগলা কৰা লীগ"তো টীম থকা ভাইজনৰ বিৰুদ্ধে কেচ দিছে, আপোনাৰ ৰঙীন সপোন দুঃস্বপ্ন হৈ নপৰিব কিয়? সেয়া স্বাভাবিক দাদা। আমি বুজোটো!\nটেটলীদা, মনত ৰাখিব, টেটেলীত চেনী দি মিঠা কৰি মানুহক ঠগিব পাৰি, কিন্তু টেটলী গছৰ শিপাত চেনী ঢালি সেই প্ৰজাতিটো মিঠা কৰি তুলিব নোৱাৰি। আমাৰ গাঁৱত কোৱা কথাষাৰকে ক'লো, দুখ পালে মাৰ্জনা কৰিব। এৰিছো...\nৰেডিঅ''টোত সশব্দে বাজি আছে..."য়ে পাব্লিক হেই, পাব্লিক সৱ জানতি হেই..য়ে পাব্লিক হেই", মনুয়ে চিঞৰিছে, চেহঃ গানটো কম কৰ ঐ ভেবেলী!


Class7Assamese Chapter -3আনন্দৰাম বৰুৱা » Dev Library\nClass7Assamese Chapter –3আনন্দৰাম বৰুৱা Solution to each chapter is provided in the list so that you can easily browse throughout different chapter Class7Assamese Chapter –3আনন্দৰাম বৰুৱা Solution select needs one.\nAssam Class7Assamese Chapter –3আনন্দৰাম বৰুৱা Solution Assam Board All subjects are available on our website for your convenience, you can provide all the material in PDF format as well as you can download the button for all classes with one click.\nSEBA Class7Assamese Chapter –3আনন্দৰাম বৰুৱা\nThe SCERT book is recommended by education experts and teachers to help students prepare for all subjects to help the CBSE class. SCERT books are primarily used by students preparing for their civil service exams and students preparing for UPSC, APSC, and other state civil service exams. Assam Board Class7Assamese Chapter –3আনন্দৰাম বৰুৱা Solution.\n১। পাঠটো শুদ্ধ আৰু স্পষ্টকৈ পঢ়িবলৈ ছাত্র – ছাত্রীসকলে অভ্যাস কৰিব ।\n( ক ) আনন্দৰাম বৰুৱাৰ জন্ম কত হৈছিল ?\nউত্তৰঃ উত্তৰ গুৱাহাটীৰ ৰজাদুৱাৰত ১৮৫০ চনৰ ২১ মে তাৰিখে আনন্দম বৰুৱাৰ জন্ম হৈছিল ।\n( খ ) তেওঁৰ পিতৃ – মাতৃৰ নাম কি আছিল ?\nউত্তৰঃ তেওঁৰ পিতৃৰ নাম গৰ্গৰাম বৰুৱা আৰু মাতৃৰ নাম দুর্লভেশ্বৰী বৰুৱানী আছিল ।\n( গ ) আনন্দৰাম বৰুৱাই কলকাতাৰ কোন কলেজত নামভৰ্তি কৰিছিল ?\nউত্তৰঃ আনন্দৰাম বৰুৱাই কলকাতা প্রেচিডেন্সি কলেজত নামভৰ্তি কৰিছিল ।\n( ঘ ) “ আনন্দৰাম বৰুৱা ভাষা-কলা – সংস্কৃতি সংস্থা ” কিয় প্রতিষ্ঠা কৰিছিল ?\nউত্তৰঃ পণ্ডিত প্ৰবৰ আনন্দৰাম বৰুৱাৰ স্মৃতি ৰক্ষাৰ বাবে ১৯৮৯ চনত অসম চৰকাৰে “ আনন্দৰাম বৰুৱা ভাষা – কলা – সংস্কৃতি সংস্থা প্রতিষ্ঠা কৰিছিল । ইয়াৰ ইংৰাজী নামটো হ’ল – Anundoram Borooah Institute of Language . Art and Culture , Assam , চমুকৈ ABILAC বুলি জনা যায় ।\nপ্রশ্ন ৩। ABILAC ৰ সম্পূর্ণ নামটো ইংৰাজী আৰু অসমীয়াত লিখা ।\nউত্তৰঃ ABILAC- ৰ সম্পূর্ণ নামটো ইংৰাজীত হ’ল— Anundoram Borooah Institute of Language , Art and Culture , Assam . অসমীয়াত হ’ল— “ আনন্দৰাম বৰুৱা ভাষা – কলা – সংস্কৃতি সংস্থা ” ।\nপ্রশ্ন ৪। তলত নাম লিখা পুথিসমূহৰ পৰা আনন্দৰাম বৰুৱাই ৰচনা কৰা পুথিসমূহ । বাছি উলিয়াই লিখা ।\n● কৌটিল্যৰ অর্থশাস্ত্র ।\n● উচ্চ সংস্কৃত ব্যাকৰণ ।\n● প্রাচীন ভাৰতৰ ভূগােল ।\n● সৰস্বতী কণ্ঠাহৰণ ।\n● ভৱভূতিৰ মহাবীৰ চৰিত ।\n● ভাগৱতৰ দশম স্কন্ধ ।\n● ইংৰাজী – সংস্কৃত অভিধান ।\n● সংস্কৃত ভাষাৰ বৃহৎ ব্যাকৰণ ।\n● মহাভাৰত ।\n● সংস্কৃত শিক্ষার্থী সহচৰ ।\nউত্তৰঃ আনন্দৰাম বৰুৱাই ৰচনা কৰা পুথিসমূহ হ’ল—\n( ১ ) প্রাচীন ভাৰতৰ ভূগােল ।\n( ২ ) ভৱভূতিৰ মহাবীৰ চৰিত ।\n( ৩ ) ইংৰাজী – সংস্কৃত অভিধান ।\n( ৪ ) উচ্চ সংস্কৃত ব্যাকৰণ ।\n( ৫ ) সৰস্বতী কণ্ঠাহৰণ ।\n( ৬ ) সংস্কৃত ভাষাৰ বৃহৎ ব্যাকৰণ ।\n( ৭ ) সংস্কৃত শিক্ষার্থীসহচৰ ।\nপ্রশ্ন ৫। আনন্দৰাম বৰুৱাই আই . চি . এছ . পৰীক্ষাত উত্তীর্ণ হােৱাৰ পিছত বিলাতত হােৱা বয়সৰ বিতৰ্কত মি . গ্রেন্ট ডাফে দিয়া মন্তব্যটি লিখা ।\nউত্তৰঃ আই , ছি . এছ . পৰীক্ষাত উত্তীর্ণ বুলি ঘােষণা কৰাৰ বাবে বয়সৰ প্রয়ােজন আনন্দৰামৰ সেই বয়স হােৱা নাছিল । সেইহেতু পার্লিয়ামেণ্টত তুমুল বিতর্ক সৃষ্টি হােৱাত মি . গ্রেন্ট ডাফে এই মন্তব্যৰে বিতৰ্কৰ মােখনি মাৰিছিল— “ আমি এই সিদ্ধান্তত উপনীত হওঁতে আই , ছি , এছ , পৰীক্ষাৰ নিয়মাৱলীৰ ভিতৰুৱা উদ্দেশ্যলৈহে কাণ দিছে । যিজন ছাত্রই সুদূৰ ব্ৰহ্মপুত্র উপত্যকাৰ পৰা আহি ইমান প্রতিযােগীৰ মাজতাে সুখ্যাতিৰে এই পৰীক্ষাত উত্তীর্ণ হ’ব পাৰিছে তেওঁৰ আকাংক্ষাৰ বাটত আমি একো প্রতিবন্ধকতা জন্মাবৰ ইচ্ছা নকৰোঁ ।\nপ্রশ্ন ৬। আনন্দৰাম বৰুৱাৰ কৰ্মজীৱনৰ বিষয়ে কেইশাৰীমান বাক্য লিখা ।\nউত্তৰঃ আই , ছি , এছ , পৰীক্ষা পাছ কাৰৰ পিছত স্বদেশলৈ উভতি আহি আনন্দৰাম বৰুৱাই প্রথমে শিৱসাগৰ জিলাত সহকাৰী মেজিষ্ট্রেট হিচাপে যােগদান কৰিছিল । তাৰ পিছত মৈমনসিং জিলাৰ সহকাৰী মেজিষ্ট্রেট আৰু কলেক্টৰ হিচাপে চাকৰি কৰিছিল । বিভিন্ন জিলাত উচ্চপদস্থ বিষয় হিচাপে চাকৰি কৰি ১৮৮৪ চনত নােৱাখালি জিলাৰ মেজিষ্ট্রেট নিযুক্ত হৈছিল । সেই সময়ত তেওঁ বংগদেশৰ ভালেমান উন্নয়নমূলক কাম কৰিছিল ।\nপ্রশ্ন ৭। ‘ ক ‘ অংশত থকা শব্দৰ লগত ‘ খ ’ অংশত থকা অর্থবােৰ আঁচ টানি মিলােৱা ।\nঅধ্যৱসায় নেৰানেপেৰাকৈ লাগি থকা কার্য ।\nমন্থন মথা বা ঘােটা কার্য ।\nসুখ্যাতি সুনাম , যশস্যা ।\nজাকতজিলিকা অতি শুৱনি , বহুতৰ মাজত চকুত লকা ।\nঅৱদান বৰঙণি বা অৰিহণা ।\nসংকল্প কোনাে কাম কৰিবলৈ দৃঢ় ইচ্ছা ।\nঅপ্ৰত্যাশিত আশা নকৰা ।\nপ্ৰতিযোগী প্রতিদ্বন্দ্বী ।\nনিযুক্ত কামত লগােৱা , কামত নিয়ােগ কৰা ।\n‘খ’ ভাষা ( ব্যৱহাৰিক ব্যাকৰণ )\nকাল কাক বোলে ? ই কেই প্ৰকাৰৰ আৰু কি কি? প্ৰত্যকেৰে চমুকৈ লিখা ।\nউত্তৰঃ ক্রিয়াৰ সময়কে কাল বােলে । কাল প্ৰধানকৈ তিনিবিধ –বর্তমান কাল , অতীত কাল আৰু ভৱিষ্যৎ কাল ।\nবর্তমান কাল : মই পঢ়িছোঁ— অর্থাৎ মই বর্তমান পঢ়ি আছোঁ । গতিকে পঢ়িছোঁ ক্ৰিয়াটো বর্তমান কালৰ ক্রিয়া ।\nঅতীত কাল : মই পঢ়িছিলোঁ — অর্থাৎ যােৱা কোনােবা সময় বা কালত পঢ়া কাম কৰিছিলোঁ । গতিকে ‘ পঢ়িছিলোঁ’ অতীত কালৰ ক্রিয়া ।\nভৱিষ্যৎকাল : মই পঢ়িম — অর্থাৎ ভৱিষ্যতৰ কোনােবা সময় বা কালত পঢ়া কাম কৰিম । গতিকে ‘পঢ়িম’ ভৱিষ্যৎ কালৰ ক্রিয়া ।\nসেইদৰে তলৰ বাক্যকেইটালৈ মন কৰা :\n১। আনন্দৰাম বৰুৱা সংস্কৃতৰ অগাধ পণ্ডিত আছিল ।\n২। তেখেতে আই চি এছ পৰীক্ষাত সপ্তম স্থান লাভ কৰিছিল ।\n৩। আনন্দৰাম বৰুৱাই লণ্ডনত বেবিষ্টাৰী পঢ়ি সুখ্যাতিৰে উত্তীৰ্ণ হৈছিল ।\nবাক্যকেইটাত ‘আছিল’, ‘কৰিছিল’, ‘হৈছিল’ — আদি ক্রিয়া পদবোৰে বহুদিনৰ আগতে কৰা বা হােৱা কাৰ্যৰ কথা প্রকাশ কৰিছে ; অর্থাৎ অতীতৰ কামৰ কথা বুজাইছে । সেয়ে এইবােৰ ক্ৰিয়াৰ সময়কে অতীত কাল বােলে । সেইদৰে যিটো ক্রিয়াই বর্তমান কৰি থকা বুজায় তাক বর্তমান কাল আৰু আগলৈ কামটো কৰা বুজালে ভৱিষ্যৎ কাল বােলে ।\nপ্রশ্নোত্তৰ ৮। প্রশ্নত কোৱামতে ছাত্র – ছাত্রীয়ে যত্ন কৰিব । প্রয়ােজন হলে শিক্ষক মহাশয়ৰ সহায় ল’ব ।\nপ্রশ্ন ৯। খালী ঠাই পূৰ কৰা\n( ক ) কালি মই গুৱাহাটীলৈ ……………\n( খ ) কাইলৈ আমাৰ ঘৰলৈ ৰমেন…………….\n( গ ) ল’ৰা বিলাকে খেলপথাৰত বল ……………\nউত্তৰঃ ( ক ) কালি মই গুৱাহাটীলৈ গৈছিলোঁ । ( অতীত কাল )\n( খ ) কাইলৈ আমাৰ ঘৰলৈ ৰমেন আহিব । ( ভৱিষ্যৎ কাল )\n( গ ) ল’ৰা বিলাকে খেলপথাৰত বল খেলিছে । ( বর্তমান কাল )\nপ্রশ্ন ১০। পাঠৰ পৰা বিশেষ্য , বিশেষণ আৰু ক্রিয়াপদ বিচাৰি উলিয়াই বহীত লিখা ।\nউত্তৰঃ ছাত্ৰ – ছাত্ৰীসকলে নিজেই চেষ্টা কৰি লিখিব । প্রয়ােজন হলে শিক্ষক মহাশয়ৰ সহায় ল’ব । )\n‘ গ ’ জ্ঞান সম্প্ৰসাৰণ\nপ্রশ্ন ১১। ভাব বহলাই লিখা :\n‘চেষ্টাৰ অসাধ্য একো নাই ।’\nউত্তৰঃ কোনাে কামত কৃতকার্যতা লাভ কৰাৰ বাবে চেষ্টা বা যত্নৰ প্রয়ােজন । চেষ্টা নকৰাকৈ একো কাম কৰিব নােৱাৰি । দুখ কৰিলে মুখ ভৰে’বুলি এষাৰ কথা আছে । এই ‘দুখ কৰা মানে যত্ন বা চেষ্টা কৰা আৰু মুখ ভৰা ’ মানে সফল বা কৃতকার্য হােৱা । পৃথিৱীত যিসকল পুৰুষে নিজৰ নাম চিৰকাললৈ জিলিকাই থৈ গৈছে , সেইসকলে জীৱনত চেষ্টা , যত্ন , দুখ বা পৰিশ্ৰম কৰি গৈছে । পণ্ডিত আনন্দৰাম বৰুৱাই নিজৰ চেষ্টাৰ ফলত মুল প্রতিযােগিতামূলক আই . ছি , এছ , পৰীক্ষাত আনকি প্রয়ােজনীয় ন্যূনতম বয়স নৌহওঁতেই ৭ ম স্থান অধিকাৰ কৰি উত্তীৰ্ণ হৈছিল । পৃথিৱীত হােৱা ডাঙৰ কাম , আৱিষ্কাৰ আদিও চেষ্টাৰ ফলতেই হৈছিল । আমেৰিকা আৱিষ্কাৰ কৰা কলম্বাচৰ লগৰীয়া নাবিকসকল হতাশ হৈ উভতি আহিব খােজাতাে কলম্বাছে যত্ন কৰি আৰু দুদিন আগলৈ জাহাজ চলােৱাৰ বাবে নাবিকসকলক সৈমান কৰি চেষ্টা কৰাৰ ফলতেই আমেৰিকা আৱিষ্কাৰ হৈছিল । সেয়ে সৰু – বৰ সকলাে কামতে একান্ত চেষ্টাৰ প্রয়ােজন । চেষ্টা কৰিলে সকলাে কামেই সাধ্যৰ ভিতৰত আহি পৰে ।\nপ্রশ্ন ১২। কিছুমান লােকে ভালদৰে পঢ়া – শুনা কৰি , ভাল কাম কৰি নিজৰ বংশৰ লগতে দেশৰ নামাে উজ্জ্বল কৰে । তুমি নিজে তেনে এজন ব্যক্তি হ’বলৈ কি কৰিবা লিখা ।\nউত্তৰঃ নিজৰ বংশৰ লগতে দেশৰ নাম উজ্জ্বল কৰিবলৈ ময়াে সৰুৰে পৰা দৃঢ় প্রতিজ্ঞ হম । বয়স আৰু শিক্ষা কম কাৰণে এতিয়াও ভাল – বেয়া বহুত কথা জনা হােৱা নাই । গতিকে ভাল সৎ ব্যক্তিৰ আদৰ্শত চলিবলৈ যত্ন কৰিম । – পিতৃ – মাতৃ , শিক্ষক গুৰুজন , জ্যেষ্ঠজনৰ কথা শুনি , মহৎ লােকৰ জীৱনী পঢ়ি তেনে গুণ আহৰণ কৰিবলৈ চেষ্টা কৰিম ৷ সৰুৰে পৰা পঢ়াত অতি মনােযােগী হলে শিক্ষা ল’ব পাৰি । মই পঢ়াত অতি মনােযােগী হম আৰু এজন ভাল , সৎ মানুহ হ’বলৈ সদায় যত্ন কৰিম । সৎ বন্ধুৰ সংগ লম । মানুহৰ প্রতি সন্তান আৰু মৰম কৰিবলৈ শিকিম । নিজৰ দেশক , সমাজক ভাল পাবলৈ শিকিম । কেতিয়াও স্বার্থপৰ নহবলৈ যত্ন কৰিম । এনেবােৰ গুণৰ অধিকাৰী হ’ব পাৰিলে ময়াে নিজৰ বংশৰ লগতে দেশৰ নাম উজলাব পাৰিম বুলি মােৰ । বিশ্বাস আছে ।\nপ্রশ্ন ১৩। পাঠ্যপুথিত উল্লেখ কৰা মতে ছাত্র – ছাত্রীসকলে চেষ্টা কৰিব । প্রয়ােজন হলে শিক্ষকৰ সহায় ল’ব ।\nপ্রশ্ন ১৪। ভবিষ্যতে কোনে কি হ’বলৈ বিচৰা আৰু কিয় হব বিচৰা সেই বিষয়ে লিখা ।\nউত্তৰঃ প্রথম কথা , ভৱিষ্যতে মই এজন ভাল মানুহ হ’ব বিচাৰোঁ । ভাল মানুহ হােৱাৰ উপৰি কর্মময় জীৱনত মই এজন ডাক্তৰ হ’ব বিচাৰোঁ । মানৱ সেৱাৰ মনােভাব এটা সদায় মই পুহি ৰাখিছোঁ । অনেক দুখীয়া , গৰীৱ ৰুগীয়া লােকে ধনৰ অভাৱত চিকিৎসা কৰাব নােৱাৰি দুখ লগা অৱস্থাত বেয়াকৈ একালতে মৰিব লগা হােৱাটো মই সৰুৰে পৰা দেখি আহিছোঁ । এনে অৱস্থা হয় ঘাইকৈ গাঁও অঞ্চলত । সেয়ে মই কঠোৰ শ্ৰম কৰি পঢ়া – শুনা কৰিম যাতে নিষ্ঠাৰে এই বিদ্যা অধ্যয়ন কৰিম । আঁতি – গুৰি মাৰি বেমাৰ আৰু ঔষধ সম্পর্কীয় কথাবােৰ শিকি ল’ম যাতে ভবিষ্যতে চিকিৎসাৰ ক্ষেত্ৰত মােৰ কেতিয়াও ভুল নহয় ।\nমানুহেকয় ৰােগীৰ কাৰণে ডাক্তৰসকল ভগৱান স্বৰূপ।মই ভগৱান হ’ব নােৱাৰোঁ ; কিন্তু ৰােগীসকলৰ সহায়কাৰী বন্ধু হ’ব পাৰো । ৰােগীক শুশ্রুষা কৰাটো অন্যতম সহায় । মানৱ সেৱা চিকিৎসাত ৰােগীজন ভাল হৈ উঠিলে ডাক্তৰৰ ইয়াত ডাঙৰ আত্মতৃপ্তি একো নাই । এই সেৱাত দুটা লাভ হয় — প্রথম ৰোগীয়ে আৰােগ্য লাভ কৰে , আৰু দ্বিতীয়তে ডাক্তৰেও জীৱন নির্বাহ কৰিবলৈ সামান্য হলেও আর্থিক লাভ কৰে ।\n1 thought on “Class7Assamese Chapter –3আনন্দৰাম বৰুৱা”\nthis website is useful i got all the answers of the chapter. I will recomend this to all. Thanks


চিঠি ২: ঠিকনাহীন (অভিজিত মেধি) - সাহিত্য ডট অৰ্গ\nচিঠি ২: ঠিকনাহীন (অভিজিত মেধি)\nতেৰ মাহ চৈধ্য দিন….\nনীলা ফুটুকী ফ্ৰকটো পিন্ধি খেলি থকা তই হঠাতে মোৰ পায়জামাটোত খামুচি “দেতা“ বুলি মতা প্ৰথম দিনটো৷ ময়ো যে…সুখৰ চাকনৈয়াত এসোঁতা যেন কান্দিহে দিম! তোক বোকোছাত লৈ সেইদিনা কত পৰ আপোনপাহৰা হৈছিলোঁ এতিয়া মনত নাই৷ তোৰ চৌপাশতেই যেন সিঁচি দিম জীৱনৰ সাতো ৰং৷ তই ওলমা পেটটো সাৱটি ভাল পাৱ কাৰণেই যেন দুগৰাহ বেছিকৈ খাওঁ, তোৰ লগত উমলিবলৈ সন্ধিয়া ঘৰলৈ বুলি বেগাই বাট বাওঁ৷\nষোল্ল বছৰ দুই মাহ….\nমোৰ ফুটুকী, কণমানি বুলি ভাবি থাকোঁতেই চোন তই গাভৰু হ’লি, মোৰ মনত সংশয়ৰ মালা গুঠিলি৷ সিদিনা সৰস্বতী পূজা, পাটৰ যোৰা পিন্ধি “দেউতা আহোঁ” বুলি তই মাতষাৰ দিওতে মনটো বিষণ্ণ হৈ উঠিল৷ হঠাতে লাগিল তই যেন কইনা সাজেৰে চিনাকি ঘৰৰ দেওনা পাৰ হ’ব খুজিছ৷ সিদিনা গধূলি বাটত তোক জোকোৱা বুলি শুনি মই কেঁচা দা লৈ চ’কত পহৰা দিছিলোঁ৷ তোৰ দেতা জীয়াই আছে আই, তই কালৈকো ভয় নাখাবি৷\nওঠৰ বছৰ তিনি মাহ….\nতই দেখোন বুজন হ’লি মাজনী, নিজকে লৈ সপোন দেখিব পৰা হ’লি৷ তোৰ দেতাৰ দুখীয়া বুলি কিয় পিছুৱাই আহিবি, তই হোষ্টেলত থাকি ভালকৈ পঢ়, দুবেলাৰ ঘামেৰে হ’লেও তোৰ কলেজৰ ফীজ ভৰিম৷ তই ডাঙৰ মানুহ হ’বি, লাগিলে গাঁৱৰ মাটি টুকুৰা বিকিম৷ নীলা আকাশলৈ পাখি মেলিবি, তোৰ দেতা আছে মাজনী, তই ৰৈ নাযাবি৷\nতেইশ বছৰ এক মাহ….\nসন্ধিয়াৰ ক’লা চহৰত কিয় ওলাই গ’লি মাজনী? সন্ধিয়াৰ আকাশত নাথাকে তোৰ প্ৰিয় নীলা, শালীনতাৰ সাজ খুলি নঙঠা হোৱা ৰাজধানীৰ বাটত কিয় ভৰি দিলি? চলন্ত বাছত চিৰাচিৰ হ’ল মোৰ কলিজাৰ টুকুৰা৷ কামনাৰ আৱৰ্জনা লেপি নিশাচৰ গুচি গ’ল, পথৰ দাঁতিত পৰিত্যক্ত তেজৰ চেঁকুৰা, অৱহেলিত হৈ জিলিকিল গাড়ীৰ হেডলাইটৰ পোহৰত৷ প্ৰতিটো আঁচোৰত “দেতা” “দেতা” তোৰ চিৎকাৰ কিয় মোৰ কাণত নপৰিল? কিয় কেঁচা দা লৈ তোৰ বাবে নাহিলোঁ? কিয় নিলাজ হাতৰ অৰণ্যত তোক অকলে এৰি দিলোঁ? মইয়ে অপৰাধী মাজনী….মই অভিশপ্ত…! অকলশৰীয়া এটা কোঠাত তেৰ দিন উশাহৰ বাবে তোৰ যুজঁ, বাহিৰৰ পৰা জুমি থকা তোৰ দেতা পংগু চাৱনিৰ নীৰৱ দৰ্শক!\nথমকি ৰোৱা সময়; জৰাজীৰ্ণ এখন হৃদয়….\nতই হাৰ মানি কিয় গুচি গ’লি মাজনী? “দেউতা আহোঁ” বুলি মাত এষাৰো নলগালি৷ মোকো লৈ যা; নহ’লে ৰড এডাল আনি ৰিক্ত মোৰ বুকু খুচি খুচি ফালি চিৰাচিৰ হ’ব দে, যন্ত্ৰণাৰ সুখত পূৰণ হওক মোৰ মৰণৰ হেঁপাহ৷\n“দেউতা তই মেছেজ কৰিব নিশিক যদি প্ৰতিমাহে মোলৈ চিঠি এখনকে লিখিবি৷ “\nআদৰৰ কথাষাৰ এতিয়া কাণত বাজি থকা হ’ল৷ এইয়া চা মাজনী, তোৰ মৰমৰ নীলা ৰঙৰ খাম এটা কিনি আনিছোঁ৷ উকা কাগজ এখিলা লৈ নীলা চিয়াহীৰে পাতনি মেলিছোঁ “মৰমৰ মাজনী”৷ তোলৈ চিঠি লিখিব সকলো যোগাৰ আজি মোৰ…তইহে কিয় ঠিকনাহীন?\n[নিৰ্ভয়া, দামিনী…. জ্যোতিৰ (মাজনীৰ) অনেক নাম৷ তাইৰ দোষ কি আছিল? কি দোষত অভিশপ্ত তাইৰ পৰিয়াল?]\n← গুৰুভক্তি আৰু নীতিশিক্ষা (মানবেন্দ্ৰ কুমাৰ শৰ্মা)\n“দুধেৰ পিঠা” (-জাহিদুল ইছলাম) →\nদিগন্ত বৰাৰ ৰহঘৰা


প্ৰেমৰ চিঠি: মৰমৰ দিক্ষু, মৰমেৰে গীতালি | প্ৰথম খবৰ\nHome/ যুৱ/প্ৰেমৰ চিঠি: মৰমৰ দিক্ষু, মৰমেৰে গীতালি\nঐ, ভালে আছাতো? তুমি কিন্তু সঁচাকৈয়ে বৰ বেয়া হৈ পৰিছা। ও… চিধাচিধি ক’বলৈ হ’লে চোৰ। মই লক্ষ্য কৰিছোঁ মোৰ বুকুৰ ভিতৰত হৃদয়খন নাই। ক’ত থৈছা তুমি চুৰি কৰি নি? এতিয়া মোৰ হৃদয়ৰ শূন্যতাত কেৱল গান। তোমাৰ গান।\nতোমাৰ অভিমানী শব্দবোৰে মোৰ বুকুৰ শূন্যতাত উত্তাল তৰংগৰ সৃষ্টি কৰাৰ লগে লগে ময়ো যেন হেৰাই গৈছোঁ ক’ৰবাত। মোৰ সত্তা নতুনকৈ বিলীন হৈ গৈছে তোমাৰ সৈতে। তুমি মই একাকাৰ। মই তুমি একাকাৰ। এই যে আমি এতিয়া এক হৈ পৰিছোঁ, আমাৰ একাত্ম সত্তাত কাৰোঁ কুদৃষ্টি নপৰেতো। মোৰ বৰ ভয় হয়।\nজানোঁ, তুমি কাষত থাকিলে মই অকণো ভয় কৰাৰ প্ৰয়োজন নাই। কেনে লাগে জানা, তুমিয়েই যেন পৃথিৱীৰ আটাইতকৈ শক্তিশালী ব্যক্তিজন। তুমিযে ধুনীয়া সেয়া সকলোৱে কয়, কিন্তু কেৱল ধুনীয়াই নহয়, মোৰ বাবে তুমি আটাইতকৈ শক্তিশালী ব্যক্তিজনো। এনে লাগে, মোৰ ওপৰত কাৰোবাৰ কুদৃষ্টি পৰিলেই ছাউথ ইণ্ডিয়ান হিৰোৰ দৰেই আৱিৰ্ভাৱ হৈ মষিমূৰ কৰিবা সকলোকে।\nপ্ৰেম কৰা নাযায়, প্ৰেম হৈ যায়- এই আপ্তবাক্য দোহাৰিবলৈ ইচ্ছা নাই, কিন্তু কি কৰিবা আমাৰোতো সেয়াই ন? মাত্ৰ এটাই সমস্যা আমাৰ প্ৰেমৰ কোণবোৰ প্ৰয়োজনতকৈ অলপ বেছি হৈ পৰিছে। তিনিটা কোণ, কি যে হ’ব! মোৰ লগৰবোৰে আমাৰ প্ৰেমক তিনিকুণীয়া নিমকি, বিংগো মেড এংগলছ আদি বিভিন্ন নামেৰে নামকৰণ কৰিছে। খঙো উঠে, ভালো লাগে। বাৰু যি নহওঁক আমাৰ প্ৰেমৰ এংগলবোৰ ষ্ট্ৰেইট লাইনলৈ কেতিয়া আহিব? আজিয়েই কোৱানা।\nঅতীতবোৰক লৈ বিব্ৰত হৈ পৰিছোঁ, তুমি মোক এটা সুন্দৰ বৰ্তমান দিয়ানা। ছিম্পল প্ৰেজেণ্ট নহয়, প্ৰেজেণ্ট কণ্টিনিউৱাছ। বগা গাড়ীৰ খোলা দুৱাৰেৰে সোমাই অহা অবাধ্য বতাহে উৰুৱাই দিয়া বাউলী চুলিজাকে তোমাৰ মুখত আলফুলে স্পৰ্শ কৰিবনে সদায়েই। তুমি যিয়েই নোকোৱা, মই অপেক্ষা কৰিছোঁ। উৎকৰ্ণ আৰু অধীৰ। আকৌ এবাৰ সুধিছোঁ, আমাৰ প্ৰেমৰ এংগলবোৰ ষ্ট্ৰেইট লাইনলৈ কেতিয়া আহিব?\nকেৱল তোমাৰেই গীতালি\nনলবাৰীৰ কৈৰাৰাত শ্ৰী শ্ৰী চণ্ডী যজ্ঞৰ আয়োজন\nলংকাত যাত্ৰীবাহী ৰে'লৰ খুন্দাত প্ৰাণ গ'ল এজনৰ\nত্ৰিপুৰাৰ লেলিনৰ মূৰ্তি ভঙাক লৈ তীব্ৰ প্ৰতিক্ৰিয়া\nমহাবিদ্যালয় কৰ্মীৰ বাবে সুখবৰ


February 2019 - অসমীয়াৰ সুখ-দুখ\nবিশ্লেষণঃ ভূ-স্বৰ্গ কাশ্মীৰত "পুলৱামাৰ নৃশংসতা" আৰু সন্ত্ৰাসৰ 'ৰাজনীতি' :: পৰেশ মালাকৰ\nxukhdukh.com February 25, 2019 0\nপুলৱামাৰ ঘটনাটোৰ আলোচনা-পৰ্যালোচনা কেনেকৈ হোৱা উচিত? জম্মু-কাশ্মীৰৰ আৰ্থ-ৰাজনৈতিক কথাবোৰ আলোচনা নকৰাকৈ,সেই অঞ্চলটোত বিৰাজ কৰা সামাজিক-ৰা...\nBy xukhdukh.com on February 25, 2019 No comments:\nLabels: ANALYSIS, ARTICLE, paresh-Malakar, RECENT, পৰেশ-মালাকাৰ, প্ৰৱন্ধ, বিশ্লেষণ\nসম্পাদকীয়ঃ চ’ছিয়েল মেডিয়াত লেখা আৰু মত প্ৰকাশঃ সাৱধানতাৰ প্ৰয়োজনীয়তা\nxukhdukh.com February 23, 2019 3\nচ’ছিয়েল মেডিয়াত লেখা আৰু মত প্ৰকাশঃ সাৱধানতাৰ প্ৰয়োজনীয়তা (১) প্ৰতিটো কথাৰ ওপৰত আমি নিজৰ একোটা ধাৰণা মনতে প্ৰতিষ্ঠিত কৰি লৈছো, সেয়া চ...\nBy xukhdukh.com on February 23, 20193comments:\nLabels: EDITORIAL, RECENT, সম্পাদকীয়\nজীৱনৰ অনুভৱঃ সীতাৰাম য়েচুৰীৰ বক্তৃতা, হীৰেন গোহাঁইৰ জনপ্ৰিয়তা :: পৰেশ মালাকাৰ\nxukhdukh.com February 22, 2019 0\nগুৱাহাটীৰ মাছখোৱাৰ সাংস্কৃতিক প্ৰকল্পত মাৰ্ক্সৰ ২০০ বছৰীয়া জন্ম জয়ন্তী উপলক্ষে মাৰ্ক্সবাদৰ সাম্প্ৰতিক প্ৰাসঙ্গিতাৰ বিষয়ে এটি বক্তৃতানুষ্...\nBy xukhdukh.com on February 22, 2019 No comments:\nLabels: CHINTAN, paresh-Malakar, RECENT, চিন্তন, পৰেশ-মালাকাৰ\nমুকলি চিন্তাঃ পৈতৃক সম্পত্তিৰ কবলৰ পৰা মুক্ত হ’বনে নতুন প্ৰজন্ম :: ইন্দ্ৰজিত বৰা\nxukhdukh.com February 21, 2019 0\nৱিহায় কামান্যঃ সৰ্ৱানপুমাংশ্চৰতি নিঃস্পৃহঃ । নিৰ্মমৌ নিৰহংকাৰঃ স শান্তিমধিগচ্ছতি ।। (ভাগৱত গীতা) হংকঙৰ তাৰকা জেকি চানে নিজৰ সম্প...\nBy xukhdukh.com on February 21, 2019 No comments:\nLabels: ARTICLE, CHINTAN, Indrajit Borah, INDRAJIT-BORA, RECENT, ইন্দ্ৰজিত বৰা, চিন্তন, প্ৰৱন্ধ\nচিন্তনঃ বিজেপিক উৎখাত কৰিবলৈ অসমৰ জাতীয়তাবাদী শক্তি সমূহ কিয় একগোট হোৱা উচিত! :: শৈলেন বৰকটকী\nxukhdukh.com February 19, 2019 0\nনাগৰিকত্ব সংশােধনী বিধেয়কখনক লৈ সম্প্রতি অসমকে ধৰি সমগ্ৰ উত্তৰ-পূর্বাঞ্চল উত্তাল। সংগত কাৰণতেই আজি অসমীয়া লােকসকল শংকিত হৈ পৰিছে। ল...\nBy xukhdukh.com on February 19, 2019 No comments:\nLabels: ARTICLE, CHINTAN, RECENT, SAILEN-BORKATAKI, চিন্তন, প্ৰৱন্ধ, শৈলেন বৰকটকী\nমহীৰূহৰ লেখাঃ ৰাফাল বনাম বফৰ্চ আৰু বিজেপি-কংগ্ৰেছৰ দুৰ্নীতিৰ ইতিহাস :: ড° হীৰেন গােহাঁই\nxukhdukh.com February 17, 2019 0\nকংগ্ৰেছৰ নেতৃবৃন্দৰ বিৰুদ্ধে বিশেষকৈ গান্ধী পৰিবাৰৰ বিৰুদ্ধে বিজেপি দলৰ আটাইতকৈ পছন্দৰ অস্ত্র হৈছে দুর্নীতি। তেওঁলােকে নিয়ােগ কৰা সাংবা...\nBy xukhdukh.com on February 17, 2019 No comments:\nপ্ৰৱন্ধঃ বান্দৰ আৰু মানুহৰ সংঘাতৰ পৰিত্রাণ ক’ত? :: লীলাকান্ত পায়েঙ\nবন্য প্রাণী আৰু মানৱ সমাজৰ সংঘাত নতুন কথা নহয়। বিশ্বত অত্যাধিক হাৰত বৃদ্ধি পোৱা জনসংখ্যা আৰু উদ্যোগীকৰণৰ ফলত মানুহে আবাসস্থল বিচাৰি হাবি...\nLabels: ARTICLE, LEELAKANTA PAYENG, RECENT, প্ৰৱন্ধ, লীলাকান্ত পায়েং\nভালখবৰঃ অসমীয়া উদ্যমীয়ে আৰম্ভ কৰিলে ট্ৰাক লজিষ্টিক ষ্টাৰ্ট-আপ 'মুভৰ'\nxukhdukh.com February 16, 2019 1\nঅসমীয়া যুৱ উদ্যমীয়ে নতুন নতুন ক্ষেত্ৰত ব্যৱসায়ৰ সাৰুৱা থলী কৰি ঠাই মুকলি কৰাৰ খবৰ সদায়েই অসমৰ বাবে প্ৰেৰণাদায়ক ৰূপে গণ্য হৈ আহিছে। এইবাৰ...\nBy xukhdukh.com on February 16, 2019 1 comment:\nLabels: goodnews, GUWAHATI, STARTUP, তাজাখবৰ, ভাল খবৰ\nভালখবৰঃ গ্রন্থ উপহাৰ উৎসৱেৰে নিদৰ্শন দেখুৱালে ধুবুৰী বুক ক্লাৱে\nxukhdukh.com February 16, 2019 0\nধুবুৰীৰ ব্রহ্মপুত্রৰ বালি চাপৰিত বাংলাদেশৰ সীমান্তৱর্ত্তী ইলশামাৰী চৰত ১৩ ফেব্ৰুৱাৰীত সূচনা কৰা হয় এটি গ্রন্থ আন্দোলনৰ। ধুবুৰী বুক ক্ল...\nBy xukhdukh.com on February 16, 2019 No comments:\nLabels: DHUBURI, goodnews, PARVIN-SULTANA, TAJA KHABAR, তাজাখবৰ, ধুবুৰী, পাৰভিন চুলতানা, ভাল খবৰ\nxukhdukh.com February 15, 2019 0\nআজি এটা খাটি অসমীয়া ব্যঞ্জনৰ দিহা দিবলৈ লোৱা হৈছে, ৰাইজে কেনে পালে জনালে ভাল পাম। অসমীয়াৰ সুখ-দুখঃ অনলাইন দৈনিক প্ৰয়োজনীয় উপকৰণসমূ...\nBy xukhdukh.com on February 15, 2019 No comments:\nইতিবাচকঃ একেলগে দিয়া খোজৰ পৃথিৱীখন: Ubuntu দৰ্শন :: কাবেৰী গোস্বামী\nxukhdukh.com February 15, 2019 1\nUbuntu culture হিচাপে পৰিচিত এটি আফ্ৰিকান সংস্কৃতিৰ বিষয়ে অলপতে ইণ্টাৰনেটৰ যোগেদি জানিবলৈ পালো৷ উবুণ্টু দৰ্শন হৈছে শান্তিৰ অৰ্থে এক আফ্...\nBy xukhdukh.com on February 15, 2019 1 comment:\nLabels: ARTICLE, KABERI GOSWAMI, positive-thinking, RECENT, ইতিবাচক-চিন্তা, কাবেৰী গোস্বামী, প্ৰৱন্ধ\nমনৰ কথা:: জাতীয় নেতৃত্বৰ প্ৰশ্নঃ প্ৰতিভাৰ পৰা পতানলৈ আৰু বিকল্প সন্ধানৰ নতুন চেলেঞ্জ! :: বুলন কুমাৰ শইকীয়া\nxukhdukh.com February 14, 2019 1\nবিগত সময়ছোৱাত নাগৰিকত্ব আইন সংশোধনী বিধেয়কখনৰ বিৰোধিতাৰে আয়োজিত কেইখনমান সভাত মই দুআষাৰ কোৱাৰ সুযোগ পাইছিলোঁ ৷ এনে সভাসমূহত মই প্ৰায়ে সৰ...\nBy xukhdukh.com on February 14, 2019 1 comment:\nLabels: BULON-KR-SAIKIA, MONOR KATHA, MONOR-KATHA, RECENT, বুলন -কুমাৰ-শইকীয়া, মনৰ কথা, মনৰ-কথা\nবিশ্লেষণঃ কি দহটা মূল কাৰকে শ্বহীদ কৰিলে 'নাগৰিকত্ব সংশোধনী বিধেয়কক' :: অজয় লাল দত্ত\nxukhdukh.com February 13, 2019 6\nঅভিনন্দন! অভিনন্দন গণতন্ত্ৰক শক্তিশালী কৰা সমূহ প্ৰতিবাদী ৰাইজলৈ। আপোনালোকে দেখুৱালে শান্তিপূৰ্ণ গণ-প্ৰতিবাদৰ শক্তি। উত্তৰ-পূৱে সৃষ্টি ...\nBy xukhdukh.com on February 13, 20196comments:


দুখন কথাছবি: অন্য দৃষ্টিৰে – দেৱ প্ৰতীম | Xahitya.Org\n(Spoilers Alert: চিনেমা খন নাই চোৱা যদি লেখাটো পঢ়িব জানো? ৰিস্ক আপোনাৰ নিজৰ৷ 😁)\nক্ৰিষ্টোফাৰ ন’লান, ছবিজগতৰ এক চিনাকি নাম৷ বহুকেইখন সফল কথাছবি তেওঁ ইতিমধ্যে আমাক উপহাৰ দিছে৷ তেওঁৰ কথাছবি বেয়া পোৱা মানুহ খুব কম ওলাব৷ তেওঁৰ কথাছবিৰ এটা বিশেষত্ব হ’ল তেওঁৰ কথাছবিৰ বিষয়বস্তু, আন সকলোতকৈ বেলেগ, যি প্ৰতিবাৰেই আমাক আচৰিত কৰি আহিছে৷\nতেওঁৰ এখন অন্যতম সফল কথাছবি হ’ল ‘ইনছেপছন’৷ ছবিখন মুক্তি পোৱা সাত বছৰ হ’ল, তথাপি এতিয়াও এই ছবিখনে মনত খু-দুৱনি লগাই৷ ইয়াৰ কাৰণ ছবিখনৰ টান বিষয় বস্তু৷ যেতিয়া বিষয় বস্তু ‘সপোনৰ ভিতৰৰ সপোনৰ ভিতৰৰ সপোন’ হয় তেতিয়া মনত খু-দুৱনি থকাটো স্বাভাৱিক৷ তলত এই খু-দুৱনি আঁতৰাবলৈকে অলপ চেষ্টা কৰা হ’ল৷\nকথাছবিখনৰ মূল বিষয়বস্তুৱেই হ’ল ‘সপোন’৷ এই সপোনৰ লগত জড়িত তিনিবিধ উপাদান হ’ল:\nসপোন দেখোতা(The Dreamer): যিজন লোকে সপোন দেখে৷\nবিষয় বস্তু (The Subject): যিজন লোকৰ পৰা সংবাদ আহৰণ কৰা যায়, যিটো লোকজনৰ অৱচেতন মনটোৱে সহয় কৰে৷\nস্থপতিবিদ(The Architect): যিজন লোকে সপোনৰ পৰ্যায় পৰিকল্পনা কৰে বা তৈয়াৰ কৰে৷\nকথাছবিখনত সপোন বিলাক দুই প্ৰকাৰৰ আছিল:\n১) প্ৰথমবিধ হ’ল সাধাৰণ সপোনৰ ভিতৰৰ সপোন (Dream-within-a-dream), যিটো কবে সাধাৰণতে সংবাদ আহৰণ কৰিবলৈ ব্যৱহাৰ বিষয়বস্তুৰ ওপৰত প্ৰয়োগ কৰে৷ ছবিখনৰ আৰম্ভণিতে দেখুওৱা য’ত কবে ছাইটোৰ পৰা সংবাদ আহৰণ কৰিবলৈ চেষ্টা কৰে সেইটো তেনেকুৱা ধৰণৰ সপোন৷\n২) দ্বিতীয়বিধ হ’ল বহুকেইটা স্তৰ থকা সপোন৷ ফিছাৰৰ পৃথিৱীখনত সোমাবলৈ চেষ্টা কৰাটো আছিল এনে ধৰণৰ সপোন৷ এনে ধৰণৰ সপোনৰ কাৰণে খুব শান্ত পৰিবেশৰ দৰকাৰ হৈছিল৷\nইয়াৰোপৰি যিমানেই সপোনৰ স্তৰ বাঢ়ি গৈছিল সিমানেই বাস্তৱ আৰু সপোনৰ পৃথিৱীৰ সময় মাজত থকা পাৰ্থক্য বাঢ়ি গৈছিল৷ বাস্তৱ পৃথিৱীৰ দহ ঘণ্টা সপোনৰ প্ৰথম স্তৰত আছিল এক সপ্তাহ আৰু দ্বিতীয় স্তৰত আছিল ছয় মাহ আৰু এনেকৈয়ে সপোনৰ পৃথিৱীত সময়ৰ পৰিবৰ্তন হৈ গৈছিল৷\nএতিয়া কথাছবিখনত ব্যৱহাৰ কৰা ‘কিক’ মানে কি?\nকথাছবিখনত ‘কিক’ হৈছে এক প্ৰকাৰৰ বাধা, মানে ধৰি লওক আপুনি নিদ্ৰাত মগ্ন, তেনেতে আপোনাক কোনোবাই মতাত আপুনি অকস্মাৎ সাৰ পালে, এনে ধৰণৰ কথাকে বুজাবলৈ ব্যৱহাৰ কৰা হৈছে ‘কিক’ৰ৷ এই ‘কিক’ৰ ফলত সপোন দেখোতা প্ৰথম স্তৰতে সাৰ পাই যায়৷\nকথাছবিখনত যেতিয়া কব বাথটাবত পানীৰ মাজত সোমাই গৈছিল তেতিয়া তেওঁ সপোনৰ প্ৰথম স্তৰতে সাৰ পাইছিল, ই হৈছে কিক৷ এইবিধ ‘কিক’ হ’ল বাস্তৱ পৃথিৱীৰ৷\nআকৌ আন এবিধ ‘কিক’ আছে যিটো সপোনৰ পৃথিৱীত পোৱা যায়৷ কবে আৰ্থাৰক মূৰত গুলীয়াইছিল যাৰ ফলতে আৰ্থাৰ বাস্তৱ পৃথিৱীত সাৰ পাইছিল৷\nকিন্তুু যেতিয়া সপোন দেখোতা সপোনৰ বহুকেইটা স্তৰত উপস্থিত হয় তেতিয়া এটা সাধাৰণ ‘কিক’ তেওঁক সাৰ পোৱাবলৈ যথেষ্ট নহয়৷ তাত কাৰণে লাগিব এক শক্তিশালী ‘কিক’৷ এই কিক সমান্তৰাল ভাৱে দুখন ঠাইত প্ৰয়োগ কৰিব লাগিব৷ মানে এক প্ৰকাৰৰ ‘কিক’ বাস্তৱ পৃথিৱীৰ লোকজনৰ ওপৰত প্ৰয়োগ কৰিব লাগিব আৰু আন এবিধ ‘কিক’ ঠিক সেই সময়তে প্ৰয়োগ কৰিব লাগিব সপোনৰ পৃথিৱীৰ লোকজনৰ ওপৰত৷\nসহজ অৰ্থত ধৰি লওক, আপুনি শুই আছে আৰু সপোন দেখি আছে৷ সেই অৱস্থাত যদি কোনোবাই আপোনাৰ শুই থকা শৰীৰক ঠেলি দিয়ে বা হেচুকি দি বিছনাৰ পৰা পেলাই দিয়ে তেন্তে আপুনি সাৰ পাই যাব আৰু সেই সময়তে আপুনি সপোনটোৰ পৰাও ওলাই আহিব৷ এইটো প্ৰথম অৱস্থাৰ এটা সাধাৰণ ‘কিক’৷\nআকৌ ধৰি লওক আপুনি অচেতন অৱস্থাত আছে কাৰণ আপোনাৰ ওপৰত এনাস্থেছিয়া প্ৰয়োগ কৰা হৈছে আৰু আপুনি সেই অৱস্থাত সপোন দেখি আছে৷ তেনে অৱস্থাত আপোনা মাত্ৰ ঠেলি বা হেচুকিয়াই বিছনাৰ পৰা পেলাই জগাবলৈ সক্ষম নহয়৷ তেন্তে তেনে অৱস্থাত আপুনি কেনেকৈ সাৰ পাব? এটা উপায় আছে যেতিয়া আপোনাৰ ওপৰত এনাস্থেছিয়াৰ প্ৰভাৱ শেষ হ’ব, এইটো ঠিক কথাছবিত ব্যৱহাৰ কৰা ‘ড্ৰিম মেছিন’ৰ টাইমাৰৰ দৰেই৷\nআনটো উপায় হ’ল কথাছবিখনৰ দৰে সমান্তৰালকৈ ব্যৱহাৰ কৰা দুটা ‘কিক’৷ যদি কিবা উপায়েৰে সপোনৰ ব্যক্তিজনক পেলোৱা হয় আৰু ঠিক একে সময়তে বাস্তৱ পৃথিৱীত আপোনাক বিছনাৰ পৰা পেলাই দিয়া হয় তেতিয়া হয়তো এনে অৱস্থাৰ আপুনি সাৰ পাব৷ কিন্তুু এনাস্থেছিয়া এনেকৈ দিব লাগিব যাতে পৰি যোৱাটো ব্যক্তিজনে অনুভৱ কৰে৷\nকথাছবিত আমি দেখিবলৈ পাইছিলো যেতিয়া তেওঁলোক বৰফৰ মাজত আছিল তেওঁলোকে ‘Missing Kick’ৰ কথা উল্লেখ কৰিছিল৷ তেওঁলোকৰ প্ৰকৃত ‘কিক’টো আছিল ভান খনৰ দলং খনৰ কোণৰ লগত জড়িত৷ কিন্তুু তেওঁলোকৰ ভান খন পানীত পৰি গৈছিল, এইটোৱেই আছিল ‘Missing Kick’৷ ইয়াৰ ফলত আৰ্থাৰ থকা হোটেল খনৰ মধ্যাকৰ্ষণ শক্তিৰ প্ৰভাৱ পৰিছিল৷ ইয়াৰ পৰা উদ্ধাৰ পাবলৈ আৰ্থাৰে লিফ্ট খন নিয়ন্ত্ৰণহীন কৰি তললৈ লৈ যাব লগীয়া হৈছিল৷ এইটো আছিল এটা ‘সমান্তৰাল কিক’৷\nএতিয়া আহো মৃত্যুলৈ৷ কি হ’ব যেতিয়া এজনৰ সপোনত মৃত্যু হ’ব? এইটো আকৈ নিৰ্ভৰ কৰিব সপোনৰ স্তৰ বিলাকৰ ওপৰত৷ যদি এটা সাধাৰণ পৰ্য্যায়ৰ সপোনত কোনো লোকৰ মৃত্যু হয় তেন্তে এইটো হ’ব এটা ‘কিক’ আৰু লোকজন সাৰ পাই যাব৷ কিন্তুু যদি বহুকেইতা স্তৰৰ ভিতৰত সোমাই থকা সপোনত লোকজনৰ মৃত্যু হয় তেন্তে তেওঁ সোমাই পৰিব ‘লিম্বো’ত৷\nএতিয়া লিম্বো কি?\nলিম্বো হৈছে এটা অৱচেতন অৱস্থা য’ত লোকজন এখন পৃথিৱীত উপনিত হয় য’ত তেওঁৰ মগজে সেইটো সপোন নে বাস্তৱ ধৰিব নোৱাৰে আৰু তেওঁ সেই পৃথিৱীতেই চিৰদিনৰ কাৰণে হেৰা যোৱাৰ সম্ভাৱনা থাকে৷ আৰু যদি এই অৱস্থাত তেওঁৰ মৃত্যু হয় তেন্তে ব্যক্তিজনে সকলো স্তৰ অতিক্ৰম কৰি বাস্তৱ পৃথিৱীত উপস্থিত হ’ব৷\nকথাছবিখনত আমি দেখিবলৈ পাইছিলো কব আৰু মলৰ সেই অদ্ভুৎ পৃথিৱীখন৷ , য’ত দুয়ো মিলি নানা ধৰণৰ ঘৰ-অট্টালিকা নিৰ্মাণ কৰিছিল৷ সেই খন পৃথিৱী আছিল এটা লিম্বো৷\nদুটা ধৰণে ব্যক্তিজন লিম্বোত প্ৰৱেশ কৰিব পাৰে:\nপ্ৰথমতে, যদি সপোনৰ পৃথিৱীখনত তিনিটা স্তৰ থাকে আৰু ব্যক্তিজনে সেই পৰিকল্পনা কৰা তিনিটা স্তৰৰ বাহিৰেও আন এটা স্তৰত সোমাবলৈ চেষ্টা কৰে তেন্তে তেওঁ লিম্বোত প্ৰৱেশ কৰিব৷ এই ধৰণৰ লিম্বোত ব্যক্তিজনে এই নতুন স্তৰত প্ৰৱেশ কৰিছিল মনত থাকে আৰু লিম্বোত প্ৰৱেশ কৰাৰ আগেয়ে কি কৰিছিল সেইয়াও মনত থাকে৷ দ্বিতীয়তো যেতিয়া ব্যক্তিজনৰ ওপৰত কোৱা ধৰণে বহু-স্তৰীয় সপোনত মৃত্যু হয়৷ এই লিম্বোত প্ৰৱেশ কৰাৰ পাছত ব্যক্তিজনৰ একো মনত নাথাকে৷\nকথাছবিখনত কবে কৈছিল যে সপোনৰ প্ৰতিটো স্তৰতে এটা নিৰাপদ স্থান আছে য’ত বিষয়বস্তুৰ(যাৰ পৰা সংবাদ আহৰণ কৰিবলৈ সপোন দেখোতাই চেষ্টা কৰে, বা যাৰ ওপৰত ইনছেপছন কৰা হয়) নানা চিন্তা আৰু গোপনীয় কথাবিলাক থাকে৷ কবৰ দলটোৱে সেই নিৰাপদ স্থানৰ পৰা লোকজন(বিষয় বস্তু)ৰ গোপনীয় কথা বিলাক আহৰণ কৰিবলৈ চেষ্টা কৰে৷ কবে লগতে কৈছিল সপোনৰ তৃতীয় স্তৰ বা তাৰ তলৰ স্তৰত যদি ব্যক্তিজনৰ সেই নিৰাপদ স্থানত কেনেবাকৈ কোনো ধৰণৰ ধাৰণা দিবলৈ সক্ষম হয় তেন্তে ব্যক্তিজনে সাৰ পাই সেইটো নিজৰে ধাৰণা বুলি ভাবিব৷\nযেতিয়া কব আৰু মল লিম্বোত বন্দী হৈছিল, কবে লাহে লাহে বুজি উঠিছিল যে সেইয়া বাস্তৱ পৃথিৱী নহয়৷ কিন্তুু মলে সেই কথা স্বীকাৰ কৰা নাছিল৷ সেয়েহে কবে মলৰ সেই নিৰাপদ স্থানত এটা ঘূৰি থকা টটেমৰ প্ৰৱেশ ঘটাইছিল, যিটোৱে মলক সেইটো সপোন বুলি বিশ্বাস কৰাত সহায় কৰিব৷ শেষত মলে সেই লিম্বো বাস্তৱ নহয় বুলি পতিয়ন গৈছিল আৰু কবৰ সৈতে একেলগে ৰেল লাইনত মৃত্য়ুৰ বাবে অপেক্ষা কৰিছিল৷ কব আৰু মল তাৰ পাছতেই নিজকে কিজৰ কোঠাত আৱিষ্কাৰ কৰিছিল৷ কিন্তুু সেই ঘূৰি থকা টোটেমৰ বাবে মলে সেই বাস্তৱ পৃথিৱীকো সপোন বুলি ভাবিবলৈ ধৰিছিল৷ যাৰ ফলতেই মলে ঘৰৰ পৰ জাপ দিছিল৷ কিন্তুু সেইখন আছিল বাস্তৱ পৃথিৱী, যাৰ ফলত মলৰ সঁচাকৈয়ে মৃত্য়ু হৈছিল৷\nলিম্বোত ছাইটো কবতকৈ বহু বেছি বয়সীয়াল আছিল৷ ইয়াৰ কাৰণ কি হ’ব পাৰে?\nছাইটোৰ প্ৰথম স্তৰত গুলী লাগিছিল৷ তেনেদৰেই ছাইটোৱে কেইবাটাও স্তৰ পাৰ কৰি শেষত লিম্বোত প্ৰৱেশ কৰিছিল৷ তৃতীয় স্তৰত ফীশ্বাৰক যেতিয়া মলে হত্যা কৰিছিল তেতিয়া ফিশ্বাৰ লিম্বোত প্ৰৱেশ কৰিছিল৷ তেতিয়া কব আৰু এৰিয়াণ্ডে চতুৰ্থ স্তৰত প্ৰৱেশ কৰি ফীশ্বাৰক উদ্ধাৰ কৰিছিল৷ এৰিয়াণ্ডে ফীশ্বাৰক লৈ সেই লিম্বোৰ পৰা মুক্তি পাইছিল৷ কিন্তুু কব থাকি গৈছিল সেই স্তৰত মলৰ সৈতে যুঁজিবলৈ আৰু ছাইটোক লিম্বোৰ পৰা মুক্তি দিবলৈ৷ যেতিয়া ভান খনত সকলোৱে নিজৰ ‘কিক’ৰ জৰিয়তে প্ৰথম স্তৰলৈ ঘূৰি আহিছিল তেতিয়া সকলোৱে কবক পানীত এৰি আহিছিল, যাৰ ফলতে কবৰ পানীত ডুবি মৃত্যু হৈছিল৷ দুয়ো লিম্বোত প্ৰৱেশ কৰিছিল, কিন্তুু দুয়োৰে মৃত্যু বেলেগ বেলেগ স্তৰত হোৱাৰ কাৰণে দুয়োৰে বয়সৰ মাজত পাৰ্থক্য আছিল৷ কথাছবিখনৰ প্ৰথম আৰু শেষত আমি দেখা পাওঁ বুঢ়া ছাইটোৱে কবক কোৱা, “Are you here to kill me? ” যিটো আছিল দুয়োৰে লিম্বোৰ পৰা মুক্তি পোৱাৰ একমাত্ৰ উপায়৷\nএতিয়া ইমান খিনি হোৱাৰ পাছত শেষৰ দৃশ্যটোৱে (য’ত টেটোমটো ঘূৰি থকা দেখুওৱা হয়) দৰ্শকৰ মনত এটা সন্দেহৰ সৃষ্টি কৰে৷ গোটেই কথাছবিখনেই সপোন আছিল নেকি? নে শেষত কব বাস্তৱ পৃথিৱীলৈ ঘূৰি আহে? কিন্তু দুয়োৰে মৃত্যু বেলেগ বেলেগ স্তৰত হোৱাৰ কাৰণে দুয়োৰে গোটেই কথাছবিখনেই এটা সপোন আছিল তেন্তে এইটো অস্পষ্ট হৈ ৰ’ব এইটো কাৰ সপোন? কাৰ কল্পনা? যদি সপোন হয় তেন্তে সপোনৰ বিভিন্ন স্তৰ তথা ‘কিক’ আদি ধাৰণা বিলাক হৈ পৰিব অৰ্থহীন৷ ঘূৰি থকা টেটোমটোৰ গতি শেষৰ পিনে হ্ৰাস হোৱা যেন বুলি অনুমান কৰিব পৰা যায় যদিও এই কথা ১০০% মানিও ল’ব নোৱাৰি৷ কিন্তু যদি কবক শেষত বাস্তৱত উপস্থিত হৈছে বুলি ধৰা হয় তেন্তে ই হ’ব কথাছবিখনৰ এক সুন্দৰ সমাপ্তি৷ কাৰণ কথাছবি, সপোনেই বা নিজৰ বাস্তৱ জীৱনেই হওক সকলোতে আমাৰ কাম্য এক ‘হেপ্পী এণ্ডীং’৷■■


মধ্যবিত্তৰ সপোন-নীলাক্ষী কাকতি – ফটাঢোল\nমধ্যবিত্তৰ সপোন-নীলাক্ষী কাকতি\n: মা মোক কঁঠালগুটি আৰু দুটা দিয়ানা৷ – পিংকুৱে মাক ইৰাক ক’লে৷\n: এই দুটা ল৷ মোৰ ভাগৰপৰাই দিছোঁ৷ গাইপতি চাৰিটাকৈ দিছিলোঁ৷ কঠালগুটিৰ যিহে দাম! বাপৰে! কালি বজাৰৰপৰা এপোৱা ত্ৰিশ টকাকৈ আনিছিলোঁ৷ বজাৰখনত যেনিবা জুইহে লাগিছে৷ দাম সুধিবই নোৱাৰি বেপাৰীক৷\n– ইৰাই ভাতৰ পাতত একান্তমনে ভাত খাই থকা গিৰিয়েক তপনক ক’লে৷\n: তাকেই৷ যিকেইটাহে দৰমহা পাওঁ মাহৰ শেষলৈ টকাকেইটা নাথাকেই৷ পিংকু সোনকালে খা৷ আজি আমাৰ অফিচত মিটিং এখন আছে৷ সোনকালে অফিচ পাবগৈ লাগিব৷ তোক আকৌ স্কুলতো থ’ব লাগিব৷\n– তপনে ভাতকেইটা শেষ কৰি হাতখন ধুই পিংকুক ক’লে৷\n: দেউতা মোৰ স্কুলৰ বেগটো ফাটিছে ৷ মোক নতুন এটা লাগে৷\n: হ’ব দে৷ এইবাৰ দৰমহা পালে দিম৷ এতিয়া ব’ল৷\n: দিব দিব বাপেৰে চব দিব৷ আজি তিনিমাহে নতুন কুকাৰ এটা লাগে বুলি চিঞৰি আছোঁ৷ মানুহে কুকাৰৰ শব্দ কম মোৰ মাতহে বেছিকৈ শুনে৷ এই গৰমত কুকাৰটোৰ লগত মোৰ যুঁজি থাকোতেই যায়৷ কি যে কুক্ষণত মই এওঁৰ লগত বিয়াত বহিছিলোঁ৷ একে লগৰ বৰা কেৰাণীয়ে গাড়ী চলাইহে অফিচলৈ যায়৷ আমাৰ আকৌ এইফালে মান্ধাতা যুগৰ ভেচপাখনত কিক্ মাৰোতেই যায়৷ অহা মাহত দৰমহা পালে যদি ঘৰলৈ নতুন কুকাৰ নাহে মই ঘৰ এৰি গুচি যাম৷ গেলা গৰমত গোটেই দিনটো মই লেদেনা উকটি থাকিম আৰু দৰকাৰী বস্তু কেইবিধৰো যোগাৰ নাপাম৷ থাকা তুমিয়েই ধৰ্মৰাজ যুধিষ্ঠিৰটো হৈ৷ চৰকাৰে চাৰ্টিফিকেট দিব তোমাক৷ সেইখন চাই থাকিয়ে তোমাৰ পেট ভৰিব৷\n: হেৰা তুমি ক’ৰপৰা ক’লৈ যোৱাহে? কথাই প্ৰতি তোমাৰ ঘৰলৈ যোৱাৰ ভাবুকি৷ মই পৰা নাই কাৰণেহে৷ ঘৰভাৰা, ঘৰৰ খৰচ আৰু বজাৰ সমাৰ কৰোঁতে কৰোঁতে টকা হাতত নাথাকেই৷ যোৱামাহত তোমাৰেই মাহীৰ ছোৱালীৰ বিয়াত অতখিনি খৰচ হ’ল৷ পাৰিলে নিদিয়াকৈ থাকো জানো?\n: হয় হয় মোৰ পৰিয়ালৰ নামতেই তোমাৰ সকলো খৰচ হয়৷ মোৰ কাৰণেই তোমাৰ এই অৱস্থা! উ..উ..\n– চকুপানী মচি মচি ইৰাই ক’লে ৷\n: ধেই অকণো শান্তি নাই মানে! কিবা এটা ক’বই নোৱাৰি৷ গংগা যমুনা ব’বলৈ আৰম্ভ কৰেই৷ হেৰা মোৰ দেৰি হৈছে৷ আমি আহোঁ দিয়া৷ এইবাৰ কিবা এটা কৰিবই লাগিব৷\nপিংকুক স্কুলত নমাই থৈ তপন তাৰ ভেচপাখনৰ ওচৰলৈ আহিল। ভেচপাখন ষ্টাৰ্ট কৰিবলৈ ঠিক দুবাৰমান কিক্ মাৰিছিলহে কিবা এটা যেন জোতাযোৰৰপৰা ওলাই গ’ল তাৰ তেনে এক অনুভৱ হ’ল৷ হয় ঠিকেই, সোঁ ভৰিৰ জোতাপাতৰ আগৰফালে অলপ এৰাই আহিছে৷ “হে ভগৱান! এনেয়ে দেৰি হৈছে তাতে আকৌ পকেটো খালী৷ মই বাৰু তোমাৰ কোনটো পানীখোৱা পুখুৰীত বিহ ধালিছোঁ?” মনতে বিৰবিৰাই লাহে লাহে আৰু দুবাৰমান যত্ন কৰি কিক্ মৰাত ভেচপাখন ষ্টাৰ্ট হ’ল৷\n: বাবু এইবাৰ আকৌ কি হ’ল? কেইদিনমান আগতে জোতা ঠিক কৰি দিছিলোঁহে৷\n– ৰামলাল মুচীয়ে তাক দেখি দূৰৰপৰাই মাত দিলে৷\n: চাচোন৷ আগফালটো ওলায়েই গ’লচোন৷\n: বাবু, এইবাৰ একেবাৰেই ওলাই গ’লচোন৷ এইবাৰৰ সৈতে চাৰিবাৰ জোতাযোৰ চিলালোঁ৷ আৰু চিলনি দিব জাগা নাই বাবু৷ আপুনি চাকৰি কৰা মানুহ৷ টকা পইচা আছে৷ নতুন জোতা এযোৰ লৈ লওক৷\n: হ’ব হ’ব দে৷ এইবাৰ লৈ ল’ম৷ তই সোনকাল কৰ৷ মোৰ জৰুৰী কাম আছে৷ কিবা কৰি আজি চিলাই দে আৰু৷\n: দিয়ক বাৰু৷ চাওঁ কি কৰিব পাৰোঁ৷\nদিনটো তপনৰ ব্যস্ততাৰে পাৰ হ’ল৷ ইফালে মাজে মাজে জোতাযোৰলৈও চাই থাকিব লগা হৈছে৷ ৰামলালে বাৰে বাৰে কৈছে এইবাৰেই শেষ চিলাই আৰু৷ ইফালে দৰমহা পাবলৈও কেইদিনমান আছে৷ অফিচৰ মিটিং শেষ হোৱাৰ পিছত সকলোৱে অলপ বহি কথা বতৰা পাতি আছিল৷ হঠাতে তপনৰ মোবাইলত এটা মেচেজ আহিল৷ সি সাধাৰণতে মেচিজ নপঢ়েই৷ পোন্ধৰশ টকীয়া মোবাইলটোত বিশেষ কৰিবলগীয়াও একো নাই৷ দুনিয়াৰ অফাৰ নাইবা কলাৰ টিউন সলোৱাৰ মেচেজেৰে ভৰি আছে মোবাইলটো৷ মাজে মাজে সি মেচেজবোৰ ডিলিট কৰে৷ ইফালে পিংকুৱে লাগি আছে নতুন স্মাৰ্ট মোবাইল এটা কিনিবৰ বাবে৷ লগৰবোৰে বোলে মোবাইলত গেম খেলে৷ দুদিনমানৰ আগতে সিহঁতৰ স্কুলৰ শ্ৰেণী শিক্ষয়ত্ৰীগৰাকীয়েও বোলে কৈ পঠিয়াইছে Whats app নম্বৰটো লাগে বুলি৷ সেইবোৰ সি বুজিয়েই নাপায়৷ আচলতে বুজিবলৈ তাৰ অৱকাশ নায়েই৷ মোবাইল এটা কিনিবলৈ হ’লেও বহুত টকা লাগিব! সি মেচেজটো খুলি চালে৷ কি! কি দেখিছে এয়া সি? আকৌ এবাৰ চকু দুটা মোহাৰি সি মেচেজটো পঢ়িলে৷ তাৰ বুকুখন ৰাজধানী এক্সপ্ৰেছৰ সমানকৈ যেন দৌৰিছে৷ কপালৰপৰা তাৰ ঘাম বৈ আহিছে৷ আকৌ এবাৰ পঢ়িলে সি৷ ইংৰাজীতে লিখা কথাখিনি সংক্ষেপতে আছিল এনেধৰণৰ “আপুনি আমাৰ কোম্পানীৰ লাকী ড্ৰ’ৰ বিজয়ী৷ সেইকাৰণে আপোনাক আমাৰ কোম্পানীৰ ফালৰপৰা পঞ্চাশ লাখ টকা উপহাৰ দিয়া হ’ল৷ বিতংকৈ জানিবৰ বাবে আপুনি আপোনাৰ ই-মেইল এড্ৰেচ আৰু আপোনাৰ স্থায়ী ঠিকনা আমি তলত দিয়া লিংকটোত দি পঠাওক৷ আপোনালৈ অভিনন্দন৷” তপনে মোবাইলটো পকেটত সুমুৱাই ইফালে সিফালে চালে৷ সি মন কৰিলে বৰা কেৰাণীয়ে অকণমান দূৰত মোবাইলত কিবা লিখি আছে কাগজ এখনৰপৰা চাই চাই৷ মুখত মিচিকিয়া হাঁহি৷ এঃ৷ এইবোৰ চাই কি লাভ! ভগৱানে কৰিলে তাৰ মুখটো এতিয়াৰপৰা হাঁহি নুগুচা হ’ব৷ সি লাহে লাহে বাৰাণ্ডা পালেহি আৰু ভেচপাখনত কিক মাৰিলে৷ এইবাৰ কিক মাৰোতে সি বেছি সাৱধান নহ’ল৷ ভগৱানে কৰিলে এনে জোতা সি হাজাৰযোৰ….!\nচাহ একাপ খাই সি বিচনাখনত পৰি চকু দুটা মুদি দিলে৷ আজি তাৰ মনটো কেনে লাগি আছে সি ভাবিব পৰা নাই৷ সি মনত পেলাবলৈ আৰম্ভ কৰিলে সি কেতিয়া লটাৰী খেলিছিল৷ যোৱা বছৰ সিহঁতৰ গাঁৱত পতা লক্ষ্মী পূজাত? নাই নহয়৷ তাততো ৰিজাল্ট ওলাইছিল৷ এশ টকাত কিনা লটাৰী টিকটটো ইৰাই গোসাঁই থাপনাত বহুদিনলৈকে থৈ দিছিল৷ ৰিজাল্ট ওলোৱাৰ দিনা বাণে ঠিকাদাৰৰ পুতেকে মাৰুতি ALTO খন পোৱাত ইৰাই লুকাই লুকাই কান্দিছিল৷ বেচেৰী৷ বৰ সৰল তাই৷ ভালকৈ আৰু নিজৰ পচন্দমতে কোনেনো থাকিব নিবিচাৰে? ৰাতিপুৱা সি তাইক এনেই খং কৰিলে৷ সি আকৌ মনত পেলালে৷ হয় হয় ঠিক মনত পৰিছে৷ তিনি মাহমানৰ আগত ইৰাৰ পেহীয়েকৰ ছোৱালী গিতালী আহিছিল৷ তাইৰ লগত সিঁহত তিনিও শ্বপিং মল এটালৈ গৈছিল৷ আহোঁতে তাতে ছোৱালী দুজনীয়ে কিবা ফৰ্ম এখন ফিল আপ কৰিবলৈ দিছিল৷ কিবা লটাৰী পাতিব বোলে৷ উফ! ভগৱান তুমি ইমান সদয় হ’লা! সি এইবাৰ ভাবিলে এতিয়া কি কৰা যাব? তাৰ মোবাইলততো এইবোৰ কৰিব পৰা নাযাব৷ প্ৰথমতে স্মাৰ্ট মোবাইল এটা কিনিব লাগিব৷ ইৰাই সুধিলে পিংকুৰ স্কুলৰ বাবে লোৱা বুলি ক’ব লাগিব৷ কিন্তু এই মেচেজটো সম্পৰ্কে কাকো ক’ব নোৱাৰি৷ বিয়াৰ ৰভা নিদিওঁতেই ভিক্ষাৰী পদূলিত হাজিৰ হয়৷ খুৱ সাৱধানে কামবোৰ কৰিব লাগিব৷ বৰা কেৰাণীৰদ্বাৰা ই-মেইল একাউণ্ট এটা খুলিব লাগিব৷ তেওঁ সুধিলে সি ক’ব যে পিংকুৰ স্কুলৰ বাবে লাগে৷ তেওঁৰপৰাই মোবাইটোত কেনেকৈ কি কৰিব লাগে শিকি ল’ব লাগিব৷ ইৰাক পিছত ক’ব৷ মাইকী মানুহৰ মুখ আৰু গাঁৱত হোৱা গ্ৰহণী ৰোগ – দুয়োবিধৰে লক্ষণ একেই৷ খুব সোনকালে পেটত যি আছে ওলাই যায়৷ পিছে মোবাইলটো কেনেকৈ কিনা যায়? একাউণ্টত কেইটামান টকাহে আছে৷ সেইকেইটাৰে পাচলি বজাৰহে কৰিব পৰা যাব৷ আইডিয়া! সিহঁতৰ অফিচৰ পিয়ন জগতৰ গাঁৱত এখন চোচাইটি আছে৷ তাৰপৰাই ল’ব লাগিব৷ তাক জগতে বৰ সন্মান কৰে৷ তাক সি না নকয়৷ কিন্তু বৰ সোনকালে কৰিব লাগিব কামখিনি৷ মুখৰ আগৰপৰা সান্দহ কোনে কেতিয়া লৈ যাব পাৰে ঠিক নাই৷ সি জগতলৈ ফোন মাৰিলে টকা পোন্ধৰ হাজাৰ বিচাৰি৷ ৰক্ষা৷ পাঁচটকীয়া সূতত সি সোমবাৰে লৈ আহিব বুলি ক’লে৷ আজি বাৰু সি কাৰ মুখ চাইছিল? ভবাতকৈ বেছিয়ে ভাললৈ আহিছে তাৰ দিন৷ সি এইবাৰ ভাবিলে সি পঞ্চাশ লাখ টকাৰে কি কৰিব? ইমান টকা! প্ৰথমতে সি গাঁৱলৈ গৈ নামঘৰত দহ হাজাৰমান টকা দান দিব৷ হাজাৰ হ’লেও ভগৱানৰ আশীৰ্বাদতেই সি টকা পাইছে৷ তাৰপিছত পয়ত্ৰিশ লাখমানৰ ফ্লেট এটা ল’ব৷ GST আদি কাটিলেও সি অন্ততঃ তিয়াল্লিশ লাখমানতো পাবই৷ ফ্লেটতো লোৱাৰ পিছত সি নতুন গাড়ী এখন ল’ব৷ বৰা কেৰাণীতকৈ ভাল এখন ল’ব লাগিব৷ ইৰা আৰু পিংকুক লৈ বগীবিলৰ দলংখন চাই আহিব লাগিব৷ যিকেইটা টকা বাচে ইৰাৰ মনৰ পচন্দৰ বস্তু কেইবিধমান কিনিব লাগিব৷ সিও দুযোৰমান ভাল ব্ৰেণ্ডৰ জোতা ল’ব৷ বাৰে বাৰে ৰামলালৰ ওচৰত গৈ থাকিব নোৱাৰি৷ বাকী যিখিনি ৰ’ব সেইখিনি ভৱিষ্যতৰ বাবে একাউণ্ট এটা খুলি থ’ব লাগিব৷ এইবোৰ ভাবোতে ভাবোতে তাৰ কেতিয়া টোপনি গ’ল সি ক’বই পৰা নাছিল৷ ইৰাই ভাত খাবলৈ মাতোটেহে সি খপজপকৈ উঠিল৷\n: অঁ জগত৷ আনিছনে টকাকেইটা?\nজগতক এক প্ৰকাৰ টানি নিয়াদি নি তপনে তাক ৰূম এটাৰ কোণা এটালৈ লৈ গ’ল৷\n: চাৰ এয়া লওক৷ চাৰ, হঠাৎ ইমান টকা লগা হ’ল যে? কিবা বিপদ হৈছে নেকি?\n: নাই অ’, গাঁৱৰপৰা খবৰ আহিছে মাৰ গাটো ভাল নহয়৷ ইফালে মাহৰো শেষ৷ সেয়ে…\n: অঁ ঠিক আছে দিয়ক৷ ভাল হ’ব দিয়ক আপোনাৰ মাৰ৷ চিন্তা নকৰিব৷\n: জগত তোৰ উপকাৰ মই কেতিয়াও পাহৰিব নোৱাৰিম৷ ধন্যবাদ৷\n: এঃ চাৰ! কি যে কয়৷ বিপদত আমি ইজনে সিজনক নাচালে কেনেকৈ হ’ব? বাৰু চাৰ আহিছোঁ দিয়ক৷\n: বাৰু৷ শুন বৰাদা আহিছেনে?\n: আহি পালে৷ ৰুমতেই আছে৷\n: অঁ ঠিক আছে দে৷ মোৰ তেওঁৰ লগত অলপ কথা আছিল৷\nতপনে ৰূমটোত সোমায়ে লক্ষ্য কৰিলে বৰা কেৰাণীয়ে জোৰজোৰকৈ ফোনত কাৰোবাৰ লগত কথা পাতি আছে৷ ঘামি-জামি মানুহজনৰ অৱস্থা নাই৷ ফোনটো থৈ বৰাই তপনৰ ফালে কন্দনামুৱা হৈ চালে৷\n: বৰাদা কি হ’ল? কিয় এনেকুৱা কৰিছে আপুনি?\n: মই বৰবাদ হৈ গলোঁ বুজিছা৷ মই শেষ৷ মৰি যাম মই৷\n: হেঃ, বৰাদা কি হৈছে নকয় কিয়? কওকচোন৷ জানিলেহে কিবা কৰিব পাৰিম৷\n: বহাচোন বহা৷\nপানী এগিলাচ কোটকোটকৈ পি তেওঁ আকৌ আৰম্ভ কৰিলে,\n: বুজিছা তপন, চব কপালৰ লিখন৷ মোক শেষ কৰি দিলে ধুৰন্ধৰকেইটাই৷ আজি দুদিনমানৰ আগতে মোলৈ মোবাইলত এটা মেচেজ আহিছিল মই এক কোটি টকাৰ লটাৰী জিকিলোঁ বুলি৷ সিহঁতক বোলে মোৰ ই-মেইল এড্ৰেচ আৰু ঘৰৰ এড্ৰেচ লাগে৷ কিবা এটা লিংকো দিলে৷ তাত ক্লিক কৰিব দিলে৷ ময়ো আগপিছ নাভাবি দি দিলোঁ লিংকটোত বেংকৰ ডিটেইলছখিনি৷ ৰাতিপুৱাই চকুমেলি বেংকৰপৰা অহা মেছেজ দেখি মই অবাক৷ মোৰ একাউণ্টৰপৰা ডেৰলাখ টকা উঠোৱা হৈছে৷ এইমাত্ৰ আহি বেংকলৈ ফোন কৰি সোধাত বেংকৰ ফালৰপৰা মোক ওলোটাই প্ৰশ্নহে কৰিছে যে মই কিয় নজনা নিচিনা মানুহক বেংকৰ একাউণ্টৰ বিষয়ে ক’লোঁ৷ কিয়নো বেংকক বোলে এইবোৰৰ প্ৰয়োজনেই নাই৷ মই শেষ বুজিছা, মই শেষ৷ মোক বেংকলৈ মাতিছে৷ কিবাকিবি বোলে অলপ সলনি কৰিব৷ হেৰা তপন ব’লাচোন ব’লা৷ মোৰ মূৰটোৱেচোন একো কামেই নকৰা হৈছে৷\n: হয় হয় ব’লক৷ আহক৷\n: হেৰা কি হ’ল?\n: নাই কিবা মোৰ মূৰটোও বেয়া লাগি গ’লচোন৷\n: পানী খোৱা পানী৷ ভৱিষ্যতে তুমি এইবোৰৰ পাল্লাত নপৰিবা দেই৷\n: নাই নাই৷ নপৰোঁ৷\nসেই সময়ত তাৰ মনলৈ এটা কথাই আহিছিল, পোন্ধৰ হাজাৰ টকাৰ পাঁচটকীয়া সূত মাহে সাতশ পঞ্চাশ টকা৷\n« উকুলি মুকুলি-মাধুৰীমা ঘৰফলীয়া\nগদ্য আৰু পদ্য-ৰক্তাভ কুমাৰ »\nভগ্ন পিষ্ট ঘট: ….. বঢ়িয়া লাগিল।\nহয় দেই, এই ধুৰন্ধৰবোৰে অজলা মানুহ পালে লুটি পেলায়। ভাল লিখিছা নীলাক্ষী।


monsoonrains – The behind stories\nAugust 26, 2017 November 25, 2017 · Leaveacomment ·\nThe Indispensable Darkness\nSource : http://www.tinybuddha.com\nMelancholy is what we are afraid of. The state of mind where mind pursue desolation often said to be something that deserves its way outside of our houses or social life. But I wonder, why some feelings are always treated with disgust and shits to be thrown away when every feeling starts from our soul and represents our state of mind on various platforms?\nOften we are asked and talked about achievements, success, relationship, investments, future plans, performing responsibilities towards family, job, society, nation… regarding everything. But it’s unfortunate that nobody asks and talks about our mental distress, dilemma, issues. These are the silent poisons streaming across the wind, making the air of the town invisibly poisonous.\nI dislike superficial talks, such talks suffocate me. I don’t like to waste my time with people who wants me to giveaready-made answer just to nurture their interest. If I’m not OK, then I’m not OK. But when I’m being asked how I’m doing and I tell them that I’m not OK because of this or that 99.99% people start advising why things should be taken easy, why negativity shouldn’t be brought to mind, blah blah. I just wonder, why people hate this dark side of our mental state? As someone has said, “Its ok to not to be ok.”.\nSuffering is inevitable. If things would have been easier, nobody would undergo such suffering. A human being can be deceived, misunderstood, broken, depressed, frustrated. He or she can go through any kind of negative aspect of life, for negativity beingapart of life is as normal as positivity. One may go through worst of his feelings and still choose to survive. Like that statue of Ozymandias of Egypt, nothing is permanent and it’s time that decides everyone’s decay rate to make it perishable to the soil where it originated from.\nOur tendency to see negativity negatively compels us to lie, act, fake. A false attitude is much more dangerous than being negative, for it destroys and kills humanity. Being negative is something which should be treated by means of allowing it to pass through us and understand the root cause of it. More is avoided negativity, more it takes us away from its cause. Unfortunately things do not end there. The vivid unanswered questions, though do not appear in prevailing time, in due course, get suppressed only inside brain like those dormant germs of tuberculosis only to outburst someday later, may be after years or decades or so with resistancy to our ability to deal with the same.\nThe basic treatment of negativity starts from accepting it without judging it or repelling it. It should be brought into the platform for diagnosis to find out its causes followed by discussion to orient it towards positivity. Over and above, it should be treated asapart of our conscience that has its own importance in the process of shaping life. Negativity creates those dark strokes that give the necessary contrast to the canvas of life to give itameaning. Fire burns, burning makes us scream, so does negativity. But That’s how gold is purified, shape of the metal is changed. Negativity is something, we shouldn’t run away from or throw it out of our mind. Like positivity, it should be something we allow ourselves to go through, suffer through. It is very important to understand the negative experiences and feelings to realise who we are, and what we need to improve in ourselves in order to what we can be.\nApril 27, 2018 May 2, 2018 · Leaveacomment ·\nAnd then there have been\nSome solitary nights,\nWhere you pamper yourself\nThan you had been\nHappiness just remained\nIn yesterday’s pain that\nYou are trying this day\nFrom running away!\nAnd then changesaseason\nTo paintanew colour on\nThe skin of the chameleon\nCrawling over the mountains.\n“I haven’t seen another happy\nSoul ever more than me!”,\nShouting like never before,\nAs if, to the mountain’s\n“O dear! Look at me,\nI have mingled to thee!”\nAnd, then gossip the breezes\n“Poor guy, he doesn’t know even\nThat, we’re aware of\ncamouflage of the instance!”\nFor, breezes have no colour\nNo shape and no fragrance, just that\nThey choose to travel\nAll the way, across the oceans\nWherever they feel like!\n“মই অলপ ঊণ বেচিব বিচাৰিছো।”, লৰাটোৱে সদাগৰজনক জনালে।\nদোকানত মানুহৰ যঠেষ্ট ভিৰ আছিল, ল’ৰাটোক সদাগৰে আবেলিলৈ বাট চাব কলে। আবেলিলৈ আৰু ভালেমান পৰ বাকী আছিল, সি দোকানৰ চিৰি কেইটাতে লেপেটা কাঢ়ি বহি লৈ মোনাটোৰ পৰা কিতাপ এখন উলিয়াই ললে।\n“ভেঁড়াপালকে পঢ়া শুনা কৰিব জানে বুলি মই আগতে জনা নাছিলো “, হঠাৎ পিছফালে এক সুমধুৰ নাৰী শব্দত সি চক খাই উঠিল।\nতাৰ পিছফালে সেয়া যেন এণ্ডলুচীয়া প্ৰদেশৰ নাৰীৰ অপ্ৰতিম সৌন্দৰ্য্যৰ এক প্ৰতীক! ঘন বৈ পৰা একোচা কিচকিচিয়া কলা চুলি আৰু দুনয়ন, যি ধূসৰকৈ হলেও মনত পেলাই দিব পাৰে মোৰীচ্ বিজেতাক!\n” মই দৰাচলতে কিতাপতকৈ বেছি মোৰ ভেঁড়াবোৰৰ পৰাহে শিকিছো। “, সি উত্তৰ দিয়ে। দুঘণ্টাৰ কথোপকথনৰ মাজত ছোৱালীজনীয়ে তাক জনালে যে, তাই সেই সদাগৰৰ জীয়েক। তাই তাক গাৱৰ চহা জীৱনৰ কথা জনালে, য’ত প্ৰতিদিনে আপাততঃ কোনো নতুনত্ব নাথাকে। সি তাইক দৈনন্দিন এণ্ডলুচীয়ান গ্ৰাম্য জীৱনৰ আভাস দিবৰ চেষ্টা কৰিলে, আৰু তাৰ লগতে ভেঁড়াবোৰৰ সৈতে সি ভ্ৰমন কৰা ঠাইবোৰৰ তথ্যবোৰ। ভেঁড়াৰ সৈতে কৰা তাৰ কথোপকথনপৰা সেই বাৰ্তালাপলৈ এক সুন্দৰ পৰিৱৰ্তন আছিল।\n“তুমি পঢ়া শুনা কৰিব কেনেকৈ শিকিলা? “, কোনো এটা মূহুৰ্তত ছোৱালীজনীয়ে তাক সুধিলে।\n” যিদ’ৰে বাকী মানুহে শিকে”, তাৰ উত্তৰ, “বিদ্যালয়ত।”\n“বাৰু, তুমি যদি পঢ়া শুনা কৰিব জানিছিলাই আকৌ কিয়া ভেঁড়াৰখীয়া হ’লা?”\nসি মুখৰ মাজত ভোৰভোৰাই উত্তৰ এটা এনেকৈ কলে যাতে তাইৰ আৰু পৰৱৰ্তী প্ৰশ্নৰ উত্তৰ দিয়াৰ পৰা বিৰত থাকিব পাৰি। সি নিশ্চিত, ছোৱালীজনীয়ে কেতিয়াও বুজি নাপাব। সি তাৰ ভ্ৰমন কাহিনীবোৰ তাইৰ আগত বৰ্ননা কৰি গল আৰু আশ্চৰ্য্য আৰু ভ্ৰিতীত ক্ৰমশঃ তাইৰ মোৰীশ্ব্ চকুযুৰি বহল হৈ গল। সময় যোৱাৰ লগে লগে তাৰ এনে লাগিল যেন দিনটো কেতিয়াও শেষ নহওক, যেন ছোৱালীজনীৰ দেউতাকক ব্যস্ততাই আৱৰি ৰাখক আৰু তেওঁ তাক তিনিদিন মান অপেক্ষা কৰাওক।সম্পূৰ্ণ নতুন অনুভৱ এটাই তাৰ হৃদয়ত তোলপাৰ লগাব ধৰিলে, একেখন ঠাইতে চিৰজীৱন ৰৈ যোৱাৰ বাসনা এটা জাগি উঠিল। কিচকিচিয়া ঘন চুলিৰ ছোৱালীজনীৰ লগত তাৰ দিনবোৰ সম্পূৰ্ণ সলনি হৈ গলহ’লে।\n…অৱশেষত সদাগৰজন আহিছিল। আহিয়েই লৰাজনক তেওঁ চাৰিটা ভেঁড়াৰ ঊণ চাঁচি উলিয়াব কৈছিল। ঊণখিনিৰ মূল্য দি তাক পৰৱৰ্ত্তী বছৰত আকৌ আহিব কৈ বিদায় দিয়ে তেওঁ।\nল’ৰাটোৰ নাম আছিল ছান্টিয়াগো। সি তাৰ ভেঁড়াৰ জাকটোৰ লগত নিষ্পেষিত গীৰ্জাঘৰটো পাওতে প্ৰায় সন্ধ্যাই নামিছিল ধৰাৰ বুকুলৈ। গীৰ্জাঘৰটোৰ মূধচখন কেতিয়াবাই জঁহি খহি পৰিছিল আৰু গুৰুজনাৰ পৱিত্ৰ বেদীতো বহু ঘাঁহ বন গজি উঠিছিল ।\nসি নিশাটো তাতে কটোৱাৰ সিধান্ত কৰিলে। ভেঁড়াবোৰেও ইতিমধ্যে ভগ্নপ্ৰায় জপনাখনেৰে সোমাই আহিছিল আৰু বাহিৰা কোনো বিপদজনক জন্তু সোমাব নোৱাৰাকৈ আৱৰন এচটা দি উঠিছিল। এনেতো সি জনাত সেইখিনিত কোনো তেনে হিংস্ৰ জানোৱাৰ নাই, কিন্তু খোলা জপনাইদি যদি ৰাতি কেনেবাকৈ এটাও ভেঁড়া বাহিৰলৈ ওলাই যায়, তাক চলাথ কৰোতে তাৰ পিছদিনাৰ সমগ্ৰ সময়কন পাৰ হব।\nতাৰ জেকেটটোৰে মজিয়াখন সাৰি আগদিনাই পঢ়ি শেষ কৰা কিতাপখনকে গাৰু হিচাপে ব্যৱহাৰ কৰি সি তাতে শুই পৰিল।\n“মই আৰু শকত কিতাপ পঢ়া উচিত”, সি নিজকে কব ধৰে, ” কাৰণ, শকত কিতাপবোৰ বহুদিন পঢ়িব পাৰি, আৰু সিবিলাকৰে আৰু বেছি আৰামদায়ক গাৰুও হৈ যায়।”\nসি সাৰ পাওতে আন্ধাৰ সামৰাই নাছিল, আৰু, চকু মেলিয়েই সি খোলা ক্ষয়িষ্ণু মুধচেৰে নিশাৰ আকাশত তৰাবোৰৰ চিকমিকনি খুব সুন্দৰকৈ দেখা পাইছিল।\n“আৰু অলপ শুবৰ মন আছিল”, সি মনতে পাগুলি উঠিল। যোৱা সপ্তাহত দেখা সপোনটো সি আকৌ দেখা পালে আৰু আকৌ এবাৰ সপোনটো সমাপ্ত হোৱাৰ আগতেই তাৰ টোপনি ভাগি গল।\nসি ঠিয় হল আৰু লাঠীডালেৰে তেতিয়ালৈকে শুই থকা ভেঁড়াবোৰক জগাব ধৰিলে। সি লক্ষ্য কৰে, সি সাৰ পোৱাৰ লগে লগেই তাৰ প্ৰায়বোৰ ভেঁড়াই লৰচৰ কৰা আৰম্ভ কৰি দিয়ে। এনে লাগে যেন যোৱা দুটা বছৰে খাদ্য পানীৰ সন্ধানত অ’ত ত’ত চৰাই ফুৰা এই ভেঁড়াবোৰৰ লগত তাৰ জীৱনটো কোনোবা ৰহস্যময় অদৃশ্য শক্তিৰে বান্ধি ৰখা হৈছে।\n“ইহত মোৰ লগত ইমান অভ্যস্ত যে মোৰ দিনসূচী খন প্ৰায় ইহতৰ মূখস্থ হৈ আছে”, সি বিৰবিৰাই উঠিল। এনেদৰে এবাৰলৈ ভাবি সি বুজি উঠিল, প্ৰকৃততে সিহে ভেঁড়াবোৰেৰ দৈনন্দিন জীৱনটোৰ লগত অভ্যস্ত হৈ পৰিছে।\nকিন্তু সিহতৰ মাজত এনে কেইটামান ভেঁড়াও আছিল যি সাৰ পাবলৈ লগাতকৈ বেছি সময় লৈছিল। লাঠীডালেৰে সি এটা এটাক খুচি খুচি নামকাঢ়ি মাতি মাতি জগাব ধৰিলে। ভেঁড়াবোৰে তাৰ ভাষা বুজি পায় বুলি সি সদায় বিশ্বাস কৰিছিল। সেয়ে, সি কেতিয়াবা, কিতাপৰ তাৰ মন চুই যোৱা এটা দুটা পংক্তি সিহতক পঢ়ি শুনাইছিল, নতুবা, চৰণীয়া পথাৰত তাৰ দৰে ভেঁড়াপালকৰ সামায়িক নিসংগতাৰ অথবা সুখৰ বিষয়ে কৈছিল। কেতিয়াবা আকৌ সিহতৰ সতে পাৰ হৈ যোৱা গাওঁবোৰৰ সুন্দৰ দৃশ্যবোৰ বৰ্ননা কৰিছিল।\nকিন্তু যোৱা কেইদিনমান ধৰি সি সিহতৰ আগত একেটা মাত্ৰ বিষয়ৰ ওপৰতে কৈ আছে: সেই ছোৱালীজনী, প্ৰায় চাৰিদিনৰ পিছত সিহত উপস্থিত হবলগীয়া গাওঁখনৰ সদাগৰজনৰ জীয়েকৰ কথা। সি সেইখন গাওঁলৈ মাত্ৰ এবাৰেই গৈছিল, আগৰ বছৰত। শুকান সামগ্ৰীৰ দোকানৰ মালিক সদাগৰজনে সদায় তেওঁৰ দৃষ্টিৰ সন্মুখতে ভেঁড়াবোৰ চৰোৱাটো বিচাৰিছিল যাতে তেওঁ ঠগন নাখায়। কোনোবা এজন বন্ধুৱে সদাগৰজনৰ বিষয়ে তাক জনাইছিল আৰু সি তাৰ ভেঁড়াবোৰে তেওঁৰ তালৈ লৈ গৈছিল।\nNovember 25, 2017 December 6, 2017 · Leaveacomment ·\nSeptember 9, 2017 October 8, 2017 · Leaveacomment ·\n“আই অ’, এতিয়াৰ পৰা তই আৰু এনে সাজবোৰ নিপিন্ধিবি।”\nতাইৰ প্ৰিয় ৰঙা মেখেলা চাদৰ জোৰ পেৰাটোৰ পৰা উলিয়াই তাৰ ঠাইত শুকুলা ৰঙৰ সোনালী পাৰীৰ কপাহী কাপোৰ দুজোৰমান সুমুৱাই দিলে পেহীয়েকে। ৰঙা ৰংটো তাই ভাল পাই বুলি জানি মানুহজনেই তাইক কাপোৰজোৰ আনি দিছিল। বৰ হেপাঁহেৰে আনিছিল কাপোৰজোৰ তেখেতে। আঢ়ৈ কঠা মাটিত পুঁৱতি নিশাতে উঠি হাল বাই অঁতাই টেকেলি মুখত দিয়া পিঠা কেইটাৰ সতে তাই যতনাই দিয়া চাহবাতি হাতত লৈ তাইক দিনটোৰ লাগতিয়াল বজাৰৰ কথা সোধা সময়খিনি তাইৰ খুবেই প্ৰিয় আছিল। তেনে এটা দিনতেই হঠাৎ তেঁওক তাই কৈ পাইছিল ৰঙা ৰংটো তাইৰ কিমান প্ৰিয়।\n“হওক তেও, তোমাৰো যে পচন্দৰ ৰং এটা আছে। ” তাইৰ প্ৰিয় ৰংটোৰ কথাৰে জোকাই খুব আনন্দ পাইছিল তেঁও।\nপিছৰটো বৰবিহুত যেতিয়া তাই তেঁওক সেৱা কৰিব লৈছিল, তেঁওৰ হাতত তুলি দিছিল ৰঙা কাপোৰজোৰ। ৰঙাত সেউজীয়া বুটা বচা কপাহী কাপোৰযোৰ পাই তাইৰ ফুৰ্তিৰ সীমা নাছিল। সুখ মানুহজনৰো দুচকুত জিলিকি উঠিছিল। বিয়াৰ পিছত তাইক দিয়া সেয়া তেওৰ প্ৰথম উপহাৰ, তাকো তাইৰ প্ৰিয় ৰঙৰ। ৰঙা ৰঙৰে বগী মানুহজনী খুব শুৱাইছিল। পথৰুৱা ঘামেৰে তিতি থকা বুকুখনৰ মাজত সুমুৱাই লৈছিল তেঁও মৰমলগা মানুহজনীক। অদুৰৰ চোতালত কিৰিলি পাৰি থকা শালিকীকেইজনীয়ে লাজ পাই ভুৰুংকৈ উৰা মাৰিছিল।\nবহাগৰ মাহ পৰাৰ লগে লগেই হুৱাদুৱা লাগিছিল পথাৰখনত। এফালে বিহুৰ হৈ চৈ, সিফালে কঠীয়া সিঁচাৰ তৰণি। তাই অকলে সকলোফালে তাল মিলাই চলিবলগীয়া হৈছিল। ঢেকীত বড়া চাউলকেইটা বণিবলৈ অৱশ্যে চুবুৰীৰ ছোৱালীকিজনী নহাকৈ থকা নাছিল। পদুলি মূখৰ নাৰিকল চাৰিটামান মানুহজনে পাৰি আনি চোতালতে বাকলি গুছাই পানীকন নিগৰাই তাইলৈ ধুনীয়াকৈ আগবঢ়াই দিছিল। বলধহালৰ বাবে মৰাপাটৰ পাক দি তাৰ মাজে মাজে তৰাগছৰ বাকলি খাঁজি নতুন পঘাদাল তেঁওৱেই বনাইছিল। বলধহালক তেওঁ খুব মৰম কৰিছিল। তেওঁৰ সেউজীয়া পথাৰখনৰ মূল কাৰিকৰ বলধহাল।\nপিছৰটো মাঘত তাই মেজিৰ গুৰিলৈ যাব পৰা নাছিল। এসোঁতা ৰঙা তেজৰ মাজেৰে কণমানি ৰণ্টু দ্বিতীয়টো উপহাৰ হৈ সিহতৰ মাজলৈ আহিছিল। মানুহজনৰ খেতিৰ মাটি দুলেচামান বাঢ়িছিল। পথাৰৰ এটা অংশ আধি দি বাকী তেওঁ নিজে চহাইছিল। পথৰুৱা কলিজা মানুহজনৰ। ধানখেতিৰ কাষে কাষে আগবাঢ়ি গৈছিল ঋতু অনুযায়ী বিভিন্ন বতৰৰ খেতি। শইষবোৰৰ ৰংবোৰৰ লগত উজাই আহিছিল সপোন। তেওঁৰ লগত তায়ো দেখিছিল সপোন। বলধহালৰ লগ হবলৈ এজনী গাই আনিছিল নদীৰ ইপাৰৰ গাঁৱৰ পৰা কিনি।\nৰণ্টুৰ মাত ফুটিছিল। “মাঁ”, “তা” কৈ সি ঘৰখন মুখৰ কৰি তুলিছিল। তাৰ কণমানি হাতখনত এদিন তেওঁ মাটি পেঞ্চিল গুজি দিছিল। ক’লা চিলটখনত তাৰ বগা আঁক বাকবোৰ দেখি বৰ আবেগিক হৈ পৰিছিল তেঁও। নৱম মানত পঢ়ি থাকোতেই পিতৃহাৰা হৈছিল তেওঁ। দুজনীকৈ বিয়াৰ যোগ্য হোৱা ছোৱালী থকা ঘৰখনত যেন হঠাৎ এটা যতি চিন পৰি গৈছিল। স্কুলতকৈ খেতিখনে তেওঁৰ বেছি প্ৰয়োজন অনুভৱ কৰিছিল। ৰণ্টুৰ চিলটখনত আৰু তাৰ মাটিপেঞ্চিলৰ আঁক বাঁক বোৰত তেঁওৰ নৱম শ্ৰেণীৰ আধৰুৱা শিশু সপোনটো বহু বছৰৰ মুৰত সাৰ পাই উঠিছিল।\nভোলা মাষ্টৰৰ অংগনবাড়ীত ৰণ্টুক নামভৰ্তি কৰিবলৈ তেওঁক অকলে যাব কোৱা স্বত্বেও তাইক এৰি যোৱা নাছিল মানুহজনে। ৰণ্টু দুয়োৰে কৃতিত্ব। তাৰ প্ৰথম খোজটিত তেঁওৰ লগতে তায়ো সমানে ভাগীদাৰ হোৱাটো বিচাৰিছিল। মানুহজনৰ যুক্তিত অৱশেষত হাৰ মানি তাই পেৰাটোৰ পৰা উলিয়াই লৈছিল তাইৰ প্ৰিয় ৰঙৰ কাপোৰজোৰ।\n“মাঁ, ধুনু…. ধুনু! ”\nৰঙা কাপোৰত মৰমলগা মানুহজনীক নিজে কব খোজা কথাটো ৰণ্টুৰ মুখত শুনি হাঁহিত ফাটি পৰিছিল তেঁও।\nধানবোৰৰ লগত ৰণ্টুও বাঢ়িছিল। ৰ’দে কেতিয়াবা হেঁচা মাৰি ধৰিছিল তাইক। ৰঙা পৰিছিল দুগাল। স্কুলৰ পৰা আহি পথাৰত থকা দেউতাকৰ ওচৰলৈ দৌৰ মৰাটো তাৰ অভ্যাসেই হৈ গৈছিল। এনে এটা দুপৰীয়াতে পথাৰৰ পৰা ৰণ্টুৰ টেঁটুফলা চিঞঁৰ শুনি দৌৰি গৈছিল তাই।\nকোঁহে কোঁহে তেজ! মানুহজনৰ কাহৰ লগত উপৰি অহা ৰঙা তেজখিনি দেখি কোনোমতে তাই বাগৰি নপৰাকে নিজক ৰাখিছিল।\n“একো হোৱা নাই মোৰ। তুমি চিন্তা নকৰিবা। ভাল হম মই। ”\nটাউনৰ ডাক্টৰক দেখাওতে তায়ো আছিল লগত। সকলোবোৰ কথা তাই বুজি পোৱা নাছিল। মাত্ৰ বেমাৰ কি হৈছে সোধাত ডাক্টৰবাবুজনে কিবা টিবি নে কি হোৱা বুলি কৈছিল। বগা, হালধীয়া কেবাৰঙৰো পিল দিছিল তেওক। তাই ইমান বুজি পোৱা নাছিল। মাত্ৰ শুনিছিল, মানুহজনক তেজ দিব লাগিব। ৰঙা কোষ নে কিবা কমি গৈছে হেনো।\nতেজৰো যে ভাগ থাকে সিদিনাহে জানিছিল তাই। তাইতো ৰঙা ৰঙৰ এবিধে তেজ থাকে বুলি জানিছিল। তাই শৰীৰৰ পৰাই লব কৈছিল তাই। কিন্তু তাইৰ লগত কিবা বোলে তেজৰ প্ৰকাৰ নিমিলে। হাস্পাতালত চিষ্টাৰ বাইদেউবোৰে কোৱাকুই কৰি থকা শুনা পাইছিল তাই। তাইৰ মানুহজনৰ তেজৰ প্ৰকাৰটো হেনো পাবলৈ টান। এবটল কোনোমতে যোগাৰ হৈছিল। মানুহজনক তিনিবটল দিব লাগিব বুলি কৈছিল ডাক্টৰবাবুৱে। হাহাকাৰ লাগিছিল তাইৰ মন, শৰীৰ সকলোতে। গাঁৱৰ শিশিৰ ককাইটিহতে দ্বিতীয়টো তেজৰ বটলৰ যোগাৰ কৰি থাকোতেই ডাক্তৰজনে সেমেকা চকুৰে দিছিল খবৰটো। এটা অন্তহীন যতি।\nমানুহজনে মিছা কৈছিল। ৰণ্টু আৰু তাইক লৈ দেখা সপোন বোৰৰ আঁৰত লুকাই ৰাখিছিল নিজৰ বুকুৰ বিষটো। পথাৰৰ ডাঙৰীবোৰৰ মাজত ভালে থকাৰ অভিনয় কৰিছিল। আৰম্ভনিৰো দেৰি হৈছিল বহুত। তাইক খোজ কাঢ়িব শিকাই হঠাৎ হেৰাই গৈছিল মানুহজন।\nপুঁৱতি নিশাই গলগৈ তেওঁ। ডাক্টৰবাবুৰ কথাষাৰ তাইৰ কানত মাটিত পৰা কাঁহৰ থালখনৰ দৰে বাজি থাকিল। ৰঙা তেজেৰে শিতান তিতি থকা বিচনাখনত তাইক মৰম কৰা মানুহজনৰ ভেলটোহে গভীৰ নিদ্ৰাত শুই আছিল। তীব্ৰ বিষ এটাই পকাই ধৰিলে তাইৰ কলিজাত। এনেকৈ মনে মনে পলাই জানো কোনোবা? ইমান বিশ্বাস দিছিল মানুহজনে তাইক। তাইক এৰি গুছি যোৱাৰ কথাটো হোৱা নাছিল কেতিয়াও। খুব সন্তৰ্পণে কাকো নোকোৱাকৈ পলাই দিলে তেওঁ ৰঙবোৰৰ পথাৰত তাইক এৰি অজান কৰবালে অকলে অকলে। ইমান চিঁঞৰিছিল তাই। মানুহজনৰ কানৰ লতিদুটাই তাইৰ চিঞঁৰ নুশোনো বুলিয়েই নিঠৰ হৈ ওলমি ৰৈছিল।\n” মাৰ কাপোৰজোৰ কিয় নিছা? নিনিবানা আইতা। মাক সেই কাপোৰজোৰ পিন্ধিলে ধুনু লাগে। তুমি নিনিবা সেইজোৰ।” গছপেৰাটোৰপৰা মাকৰ ৰঙা কাপোৰজোৰ পেহী আইতাকে উলিয়াই নিয়া দেখি ৰণ্টুৱে আঁতাহ পাৰি উঠিলতহে তাই সম্বিত বিচাৰি পালে।\nবুকুৰ মাজলৈ ৰণ্টুক টানি হুকহুকাই কান্দি উঠিল তাই। কেনেকৈ বুজাই মাউৰা কণমানিটোক ৰংবোৰ তাইৰ পৰা দেউতাকৰ লগতে যে আঁতৰি গল।


২৬ লাখ মহিলাক চৰম প্ৰতাৰণা চৰকাৰৰ ! ৰাইজৰ দল - Prag News\nHomeআঞ্চলিক২৬ লাখ মহিলাক চৰম প্ৰতাৰণা চৰকাৰৰ ! ৰাইজৰ দল\n‘Assam microfinance Act. 2021’,- আইনখন পাঁচমাহ অতিক্ৰম কৰাৰ পাছতো আজি পৰ্যন্ত অসমত প্ৰয়োগ কৰা নহ’ল। এই আইনখন অসমত প্রয়োগ হ’লে ঋণৰ কিস্তি দিব নোৱাৰা মহিলাসকলৰ ঋণ মাফ হৈ গ’লহেঁতেন আৰু ঋণ ৰেহাইৰ নামত চৰকাৰৰ ৰাজকোষৰ পৰা হাজাৰ হাজাৰ কোটি টকা দিব নালাগিলহেঁতেন বুলিও সংবাদমেলত কয়। লগতে মুখ্যমন্ত্ৰী, বিত্তমন্ত্ৰীক অতিশীঘ্ৰেই এই আইনখন অসমত বলবৎ কৰাৰ আহ্বান জনায়৷\nPrevious articleকাঠৰ বাকচৰ ভিতৰত গংগাৰে উটি আহিল নৱজাতক কন্যা\nNext articleৰাজনাথ সিঙৰ অসম ভ্ৰমণৰ দ্বিতীয়টো দিন: কামাখ্যা মন্দিৰ দৰ্শন মন্ত্ৰীগৰাকীৰ


দিল্লীলৈ অহাৰ পাছত এনে এটা দিন নাই যিদিনা সপোনত মই ঘৰত ঘুৰি ফুৰা নাই । আৰু এনে এটা দিনো নাই যিদিনা সপোনত দিল্লী দেখিছোঁ । সেই সপোনৰ চেনতি খিনি পুৱাই পুৱাই হজম কৰা মোৰ গৃহস্থ জোনলৈ মৰমৰে...\n-য়েছ ....কোৱা সেনাপতি ?\n-আমাৰ টাৰ্গেটোৰ পৰা শত্ৰুক ফালৰি কাটি লৈ যোৱা হ’ল ।\nসেনাপতিৰ কথা শুনি চিফে হাত চাপৰি বজাই উঠিল ।\n-বৰ সুখ পালো সেনাপতি । পিছে কাম ফেৰা আমাৰ কোনজন অফিচাৰে কৰিলে...\n-জান বোলাজনে ।\nজানে গৰ্বত হাঁহি এটা মাৰি কলে-শত্ৰুক মই কাষলৈ গৈ ক’লো আপোনাৰ মহাৰাণীয়ে আপোনাক খাদ্য গ্ৰহণ কৰিবলৈ মাতিছে...তেওঁ লগে লগে গ’ল গৈ ।\n-ভাল কথা । তোক এই কামৰ সফলতাৰ বাবে টাৰ্গেটৰ এক অংশ বেছিকৈ দিম । এতিয়া অপাৰেচন চুৰুওওওওওও\nচিফৰ লগে লগে বাকী কেইজনেও “হেৰি পটাৰত” দেখোৱাৰ দৰে ঝাৰু এটাত উঠি টাৰ্গেটৰ ফালে উৰা মাৰিল ! পিছে টাৰ্গেট পোৱাৰ আগতে বাঁহ এজোপাত লাগি গোটেই কেইটা মাটিত ধুপুচ কৈ খহি পৰিল । চিফে লগে লগে জাদু কী চডী এডাল উলিয়াই বাহ জোপাৰ ফালে টোঁৱাই জ্বলি যা বুলি ক’লে পলকতে বাঁহজোপা জ্বলি ছাই হৈ গল । পুনৰ ঝাৰু উঠি কেউটাৰে যাত্ৰা আৰম্ভ হল । এইবাৰ পিছে বাটত ধুমুহাই পালে । ধুমুহা বুলিও একেবাৰে “নাৰ্নিয়াত” দেখাৰ দৰে মায়াবী ধুমুহা । চিফে কিবা কৰাৰ আগতেই সেনাপতিয়ে “মামী” খন চাই মামী এটাৰ পৰা চুৰ কৰি অনা তৰোৱাল এখনে ধুমুহাবোৰ কাটি কাটি খাচতাং কৰি খেদি দিলে ।\n-ৱেল ডান সেনাপতি ।\nচিফে খুছ হৈ সেনাপতিক প্ৰশংসাই কৰি দিলে । অৱশেষত টাৰ্গেটৰ কাষ পালেহি ।\nচিফে এইবাৰ স্পাইডাৰ মেনৰ দৰে হাতখনৰ পৰা মকৰাৰ জাল উলিয়াই টপ টপাই টাৰ্গেটৰ ওচৰলৈ উঠি গ’ল । ইতিমধ্যে এজন সেনাই “অৱতাৰ” খনৰ মাজত সোমাই বিৰাট ডাঙৰ কলপাত এখন আনিলে । পিছে অঘটন টো তেনেকুৱাতে ঘটিল, চিফৰ হাতৰ পৰা টাৰ্গেট খহি পৰি তলত থকা লেতেৰা জুলীয়া খিনিত পৰিল গৈ । সকলোৰে মনটো মৰহি গ’ল । চিফেও ভয় খালে । এই টাৰ্গেটো যদি ভাল কৈ সকলোৰে হাতত দিয়া নহয় তেওঁৰো চকী যাব । গতিকে তেওঁ লগে লগে “এম আই বিৰ ফৰত” দেখা সেই টাইম মেচিনৰ গৰাকীজনৰ ওচৰলৈ গ’ল । সেইজনে প্ৰথমে না নুই কৰিছিল যদিও চিফৰ হাতত হেংদাঙ এখন দেখি ভয়তে টাইম মেচিনৰ কাষলৈ লৈ গ’ল । চিফে এইবাৰ টাইম মেচিনৰ সহায়ত সেই একে সময়খিনি পালেগৈ আৰু টাৰ্গেটৰ তলত এখন মকৰা জাল তৈয়াৰ কৰি থৈ আহিল । টাইম মেচিনৰ পৰা আগৰ সময়লৈ ঘুৰি আহে দেখে যে টাৰ্গেট মকৰা জালখনৰ ওপৰত পৰি আছে । চিফে এইবাৰ টাৰ্গেটো লৈ তলৰ কলপাত খনৰ থ’লেহি । তেনেতে আকৌ আহিল নহয় “২০১২” ৰ দৰে প্ৰলয় কাৰী বানপানী । চিফৰ মুৰ গৰম হৈ গ’ল । “থৰ“ খনৰ পৰা আনি থোৱা হাঁতুৰীটো লৈ মাটিতে এনেকুৱা এটা প্ৰচণ্ড মাৰ সোধালে নহয় বসুমতীয়ে ভয়তে গোটেই পানীখিনি শুহি থলে ।\n-কঁঠালটো খাবলৈ বৰ ভাল অ’ সৰুবা ।\nখুকুৱা সেনাপতিয়ে নিজৰ অস্তিত্ব পাহৰি চিফ ওৰফে বায়েকক উদ্দেশ্য কৰি ক’লে । চিফে কিবা ক’বলৈ মুখ মেলিছিল হে জানেও নিজৰ খিনি জহাই ক’লে-মই বৰতাক বৰমাই মাতিছে বুলি ঘৰলৈ নপঠোৱা হ’লে বৰতা এতিয়াও পুখুৰীৰ পাৰৰ এই কঁঠাল জোপা ৰখি বহি থাকিলহেতেন জান’ । হয়নে সৰুবাই ....\n-চুপ থাক । মই এতিয়াও তহঁতৰ চিফ হৈয়ে আছো বুজিছ । খেলখন শেষ হোৱাই নাই কিবা ,পাহৰিলি নেকি আমজোপাতো উঠিবলৈ আছে.....\n-হেৰা উঠা হে.....\n-নুঠোঁ মই । আম গছত তহঁতি কোনোবা এটা উঠ\nচিফ গৰগৰাই উঠিল ।\n-হেৰা....কোনে তোমাক আম গছত উঠিবলৈ কৈছে হয় .....দেওবাৰ বুলি ইমান শুব নাপায় আৰু দিয়া ।\nকোনোবাই জোকাৰি দিয়াত চিফ ওৰফে মাইনা সাৰ পাই বিচনাত বহিল । চকু দুটা মোহাৰি তাই ইফালে সিফালে চালে । ক’ত আছে তাই ।\n-হে হৰি তুমি হবলা আকৌ গাওঁৰ ঘৰত আছিলা গৈ ন’...ছৰি দেই তোমাক আমনি কৰি তুলি দিলোঁ ।\nমিচিকীয়া হাঁহি এটা মাৰি মাইনাই গিৰিয়েকলৈ চালে । গিৰিয়েকেও তাইলৈ চালে আৰু লগে লগে হাতযোৰ কৰি কলে-প্লীজ তোমাৰ সপোনটো পিছত শুনিম । প্ৰথমে চাহ একাপ খাই লওঁ । এঘাৰটা বাজিল !!!


চকোৱা চাউল - অসমীয়া ৱিকিপিডিয়া\nপানীত তিয়ালেই কোমল হোৱা চাউল\nচকোৱা চাউল বা চকোৱা ধান অসমৰ বিভিন্ন ঠাইত উৎপাদিত এবিধ থলুৱা জাতৰ শালিধান। এই চাউলবিধত এমিলুজ উপাদান (শৰ্কৰা অণু) তুলনামূলকভাৱে কম পৰিমাণে পোৱা যায়। আন চাউলসমূহত এমিলুজ উপাদান ২০-২৭% হোৱাৰ পৰিৱৰ্তে চকোৱা চাউলত এই পৰিমাণ ১২-১৭% হয়। চকোৱা চাউল কিছু পৰিমাণে আঠাজাতীয় হয়। উইলিয়াম উইলছন হাণ্টাৰে ১৮৭৯ চনত প্ৰকাশ পোৱা তেওঁৰ গ্ৰন্থ এ ষ্টেটিষ্টিকেল একাউণ্ট অফ আছামত অসমত পোৱা ৮৭ বিধ চাউলৰ কথা উল্লেখ কৰিছে আৰু ইয়াৰ ভিতৰত চকোৱা চাউল অন্যতম। চকোৱা চাউল ইমানেই কোমল যে অসমৰ লোকে ইয়াক নিসিজোৱাকৈ কেৱল পানীত তিয়াই ৰাখিয়েই কোমল চাউল হিচাপে ব্যৱহাৰ কৰে। বুৰঞ্জীবিদ সূৰ্যকুমাৰ ভূঞাই হিষ্ট্ৰি অফ আছাম শীৰ্ষক গ্ৰন্থত আহোম সৈন্যবাহিনীয়ে চকোৱা চাউলৰ পৰা প্ৰস্তুত কৰা কোমল চাউল খাদ্য হিচাপে গ্ৰহণ কৰাৰ কথা উল্লেখ কৰিছে।\nচকোৱা চাউলৰ গা-গছজোপা প্ৰায় ১৫৮ চেঃমিঃ ওখ হয়। এটা গোছাত গড়ে ৯ ডালকৈ নল থাকে আৰু ইয়াত গড়ে ১৫৮ টা পূৰ্ণ বীজ থকাৰ বিপৰীতে পতান থাকে ১৫ টা।\nহাণ্টাৰে চকোৱা চাউলৰ তিনিবিধ প্ৰকাৰৰ নাম উল্লেখ কৰিছে আৰু এয়া হৈছে গৰু চকোৱা, সৰু চকোৱা আৰু বৰ চকোৱা। তিতাবৰৰ ধান গৱেষণা কেন্দ্ৰ প্ৰতিষ্ঠা হোৱাৰ পিছত অসমৰ বিভিন্ন ঠাইৰ পৰা চকোৱা চাউলৰ প্ৰায় ২৩টা সঁচ সংগ্ৰহ কৰি সংৰক্ষণ কৰাৰ ব্যৱস্থা কৰা হৈছে।\nঅসমৰ তিনিচুকীয়া, ধেমাজী, ডিব্ৰুগড়, লখিমপুৰ, শিৱসাগৰ, যোৰহাট, গোলাঘাট, নগাওঁ, মৰিগাওঁ আৰু শোণিতপুৰ জিলাতে প্ৰধানকৈ ইয়াৰ খেতি কৰা হয় যদিও মাজুলী আৰু দৰং জিলাতো চকোৱা চাউলৰ খেতি দেখা যায়। চকোৱা চাউলৰ উৎপাদন চক্ৰটো ১৩৫-১৬৫ দিনীয়া। ভূঁই ৰোৱা কাৰ্য জুন-জুলাই মাহত আৰম্ভ হয় আৰু নৱেম্বৰ-ডিচেম্বৰ মাহত শস্য চপাবৰ বাবে উপযোগী হৈ উঠে। প্ৰতি হেক্টৰ মাটিত এই ধানবিধৰ গড় উৎপাদন ২.৫ টন। কিন্তু অসমৰ কৃষকসকলে ঘৰত খাবলৈ আন ধানসমূহৰ লগতেই খেতি কৰা ওখ পৰম্পৰাগত চকোৱা চাউলৰ উৎপাদন প্ৰতি হেক্টৰত ১ টনতকৈ বেছি নহয়। ৰ’দ বা পোহৰৰ প্ৰতি সংবেদনশীলতাৰ বাবে ৰ’দ পৰা সময়ছোৱাৰ ওপৰত নিৰ্ভৰ কৰি ইয়াৰ বৃদ্ধি বা উৎপাদনত হীন-দেঢ়ী ঘটিব পাৰে।\n২০১৬ চনত শিৱসাগৰ জিলাৰ সেউজ সতীৰ্থ নামৰ এক প্ৰতিষ্ঠানে অসম কৃষি বিশ্ববিদ্যালয়ৰ সহযোগত চকোৱা চাউলক ভৌগোলিক স্বীকৃতি প্ৰদানৰ বাবে আবেদন জনায়। ২০১৯ চনৰ ২৪ অক্টোবৰত প্ৰকাশ পোৱা ভাৰত চৰকাৰৰ ভৌগোলিক স্বীকৃতি পঞ্জীয়ন বিভাগৰ পৰা প্ৰকাশ পোৱা পত্ৰিকা ১২৪ সংখ্যক সংস্কৰণত চকোৱা চাউলক ভৌগোলিক স্বীকৃতি প্ৰদান কৰা হয়।\n↑ 1.0 1.1 1.2 "CHOKUWA RICE OF ASSAM". GEOGRAPHICAL INDICATIONS JOURNAL (১২৪): ৮-১৩. অক্টোবৰ 2019. http://www.ipindia.nic.in/writereaddata/Portal/IPOJournal/1_4799_1/Journal_124.pdf.\n↑ 2.0 2.1 Hunter William Wilson (১৮৭৯). A Statistical Account of Assam. প্ৰকাশক লণ্ডন: Trubner & Co.. পৃষ্ঠা. ২৫০, ২৫৩, ৩০০, ৩৭০.\n↑ Bhuyan SK (১৯৬৫). History of Assam.\n↑ "Traditional Scarf (Gamosa) of Assam gets Geographical Indications tag". The Sentinel. November 18, 2019. https://www.sentinelassam.com/north-east-india-news/assam-news/traditional-scarf-gamosa-of-assam-gets-geographical-indications-tag/। আহৰণ কৰা হৈছে: April 12, 2020.\n"https://as.wikipedia.org/w/index.php?title=চকোৱা_চাউল&oldid=244433"ৰ পৰা অনা হৈছে\nএই পৃষ্ঠাখন ২৩ আগষ্ট, ২০২০ তাৰিখে ২২:১৬ বজাত অন্তিম সংশোধন কৰা হৈছিল।